
DELA MIC LA MARE. 


— Bă, dar ce se mai grozăveşte cutare... (bogă- 
taş), parcă nu-l ţin eu minte de când eră băiat în 
prăvălie la Niţă Chioru!! 

Nu arare ori auzim vorbindu-se așă. 

Asta însemnează că sunt mulţi oameni cari dela 
mic s'au ridicat la mare. 

Şi cine nu-şi dă seama de firea lucrurilor, par'că 
ar găsi de vină pe omul care dela mic a putut să 
se ridice la mare. 

In ţările unde felul muncii nu e hotărît, unde 
industriile nu sunt alese, unde începutul carierelor 
nu e lămurit, oamenii n'au încredere în muncă, ci 
cred în noroc şi când văd că unul dela mic ajunge 
la mare, cred că l-a favorizat norocul şi de aceea 
îl invidiează, îl găsesc de rău şi învinovăţindu-l pe 
dânsul, vor cu aceasta să învinovăţească norocul 
care şi-a ales rău pe omul pe care l-a ridicat. 

Cu toate acestea drumul cel bun e tot dela mic 
la mare. 

lată povestea unui olar: 

Un băiat sărac a învăţat olăria și pe urmă a mai 
slujit o bucată de vreme la vechiul lui stăpân, ca 
să-i dea o roată de făcut oale şi bani să-şi facă 
un cuptor. Pe urmă s'a dus peste nouă hotare de- 
. parte de stăpânu-său și s'a aşezat acolo să facă 
oale. 

La început nu prea cumpărau oamenii oale dela 
el, că se temeau că n'or fi bune. Ce ziceau ei? Olar 
nou, tânăr, de-abea la început, nu poate să aibă 
lucru bun. Dar de nevoie azi o femee se duce şi 
cumpără o oală, mâine altă femee, poimâne alta, 

până când se întinde vorba prin sat că olarul ăsta, 
deși e nou, dar face oale bune, oale cari nici nu 
se taie, nici nu se găuresc și fierb lesne, și ţin bine. 

Şi din satul ăsta vestea trece în satul veein și 
din satul vecin în celălalt şi açà ajunge până şi pe 
la târg şi pe la alte târguri. 

Şi olarul nostru, care aveă la început numai o 
roată şi un coptor mic, cu încetul și-a mai făcut 
o roată şi altă roată şi alt cuptor; apoi şi-a luat 
şi lucrători mai mulţi şi-a făcut şi roţi mai multe 
şi coptoare, și cu încetul şi-a făcut chiar fabrică în 
tot bunul, că veniau la dânsul oameni cu carele, cine 
știe de pe unde de luau oale. Că el deşi cu vre- 
mea şi-a înmulţit roţile şi cuptoarele şi şi-a făcut 
fabrică, dar aveă tot atâta grijă ca şi la început 
ca să facă oale bune şi din ce în ce mai bune și 
mai ieftene. 

Un tânăr bogat de prin vecinătate, însurându-se 
şi mai luând și zestre, se gândi să facă și el o fa- 
brică de oale, ca să răpună pe olarul nostru. 

Aşă într'o bună dimineaţă, tânărul nostru se duce 
la oraş, vorbeşte cu ingineri, cu arhitecţi, cu oa- 
meni cari se pricep la meşteşuguri şi haide, pune 
de-şi clădeşte o fabrică mare cu roţi şi para-roţi, 
cu coptoare şi răscoptoare, cu lucrători, cu maeștri 
și submaeștri, cu contabili şi directori şi subeon- 
tabili şi casieri, şi fel de fel de funcţionari, pe lângă 
rândaşi, și fochişti, şi tăietori de lemne, și căruţaşi 
care să care oalele pe la târguri şi cai pentru că- 
ruţe şi grajduri și câte și mai câte. 

Și toată lumea ziceă: s'a dus de-acuma, sapră- 
pădit bietul olărașul nostru; îl mănâncă de-acuma 
tânărul ăsta cu fabrica lui asta mare. 

lar olărașul nostru nu ziceă nimic; el își vedea 
de treburi înainte: cum o vrea Dumnezeu, atâta 
ziceă el. 

In sfârşit fabrica începe să scoată oale. Scoate 
oale, şi scoate și scoate, dar nu vine nimenea să 
cumpere. Cine are de cumpărat se duce tot la ola- 
rul nostru. 

— Cine ştie ce oale face fabrica! Dacă vor fi bune, 

vom vedeă mai pe urmă, dar de-o cam dată, luăm 
tot dela olarul nostru. Așă ziceau care de care. 

Aşă ziceau oamenii, dar fabrica făceă oale me- 
reu, de nu mai aveă unde să le pună. Și cu cât fă- 
ceă la oale, cu atât se treceă vremea şi se treceă 
şi capital, pentrucă se făceau cheltueli, căci totul 
cereă bani și cheltuială: lucrători, bani; maeştri, 
bani; director, bani; contabil, bani; căruţaşi, bani; 
lemne, bani; bani, bani şi iar bani. 

Marfă este, dar n'o cumpără nimenea. 

Tânărul, stăpânul fabricei, a isprăvit banii şi vrea 
să vândă marfa să mai ia bani. Cumpărătorii, adică 
negustorii, îl simţiseră că are nevoie, căci ei îşi fă- 
cuseră socoteala înaintea lui, că el o s'o păţească 
aşă, şi se arată greoi, dau preţuri mici. Dau pre- 
turi mici, din pricină că poate nu sunt siguri nici 
de marfă cât e de bună, dar vorba e că dau pre- 
turi mici. 

Tânărul fabricant de nevoie primeşte să vândă 
cu pagubă deodată și se repede și face un împru.:- 
mut, ca să scape de datoriile mici. 

Dar când a făcut împrumutul, de a scăpat de 
datoriile mici, atunci au venit procentele sau do- 
bânzile împrumutului. Pe lângă acestea au început 
să se mai adauge şi furăturile maeștrilor, şi con- 
tabililor, şi directorului, şi până şi a căruţaşilor, şi 
în scurtă vreme s'a auzit că fabrica a dat fali- 
ment. 

Iar olarul nostru vindeă mai departe oale și își 
vedeă de treabă. 

I s'a propus să cumpere el fabrica cea nouă, dar 
el n'a voit: 

— Eu pe la mine știu pe unde să umblu, dar 
prin fabrica aceea scumpă cu maeștri şi contabili 
şi directori nu știu, de aceea nu mă bag unde nu 
ştiu. Aşă ziceă olarul nostru; iar peste vr'o două- 
zeci de ani a ajuns să aibă o fabrică mult mai 
mare decât cea de-alăturea, dar prin asta ştiă să 
umble, căci o făcuse cu încetul și avusese când să 
înveţe să o cunoască. 


— Dela mic la mare, aşă e bine. 
monk a a e Th. D. Speranţia. 

j [e ăt, sub seară, casa lui Moş Gheorghe începi: să se umple. 
pă | Toţi feciorii şi toate fetele, cu gloata lor cu tot, de ori 

We unde ar fi fost trebuiau să vio în aceă zi mare, să fie 

YS, împreună cu bătrânii lor părinţi. Cei mari se adunau cu 

E cei mari; copiii cu copiii. Işi spuneau unii altora păsu- 
rile şi noroacele, îşi împărțeau nădejdea în viitor, se sfătuiau 
şi se îndemnau aproape de căldura vetrei celei bătrâne, ce-i 
încurajă pe toţi la muncă cu pricepere, hărnicie şi cinste. 

Cu mult înainte de miezul nopţii, satul începi! a se mişcă. 
spre biserică. 

Afară, privirea Mântuitorului în seninul blând al cerului, su- 
flarea dumnezeiască în adierea cea dulce şi plăcută, răsunetul 
depărtat şi amestecat al clopotelor împrăştiau pe pământ și în 
văzduh toată cucernicia acelei nopţi sfinte. Pe drumuri şi pe: 
cărări se zăreau rânduri-rânduri de săteni păşinu, măsurat și 
cu greutatea vârstei, cei mai bătrâni, veseli şi grăbiţi cei tineri, 
zburdalnic şi gălăgios copilandrii. Toţi cu aceeaş sărbătoare pe 
fată; toţi cu trupul curat şi sprinten de multumire. 

In urmă, mai la fiecare casă în sat eră lumină, căci rămânea 
cinevă să pregătească masa, pe când se vor întoarce cei dela 
biserică. 

La Moş Gheorghe se puneă masa în odaia cea mare. Două 
nepoate rămaseră cu bunica, care de obosită ce eră se lăsase 
puţin pe pat, şi numai dădea sfaturi fetelor. Pe faţa cea albă 
a mesei se așezau tacâmurile în şir lung... menindu-se locul 
fiecăruia, după vârstă. Apoi pasca, ouăle roşii, de toate culorile, 
ce împodobeau zarea ca florile. 

— Pe când eram eu tânără, povestea bătrâna, săptămâna a- 
ceasta toată făceam sec; adică mâncam numai pâine uscată şi: 
apă. Şi dacă-ți puneai atunci cevă în cap, ți so împlineă voia 
numaidecât. 

— Dă, dragă bunicuţo, e bine să-ţi pui în cap cu tărie ceeace 

voeşii, că desigur, dacă e lucru bun, isprăvești. Dar... cu sto- 
anacul, cum să te pui? Ciad munceşti, puterile se cheltuesce, 
cum se cheltuaşte banul din pungă, când te duci la târg. Si doar 
prin mâncare ne putem întări la loc, că altfel slăbeşte trupul 
prea de tot şi te lasă în drum, tocmai când ţi-i nevoia mai 
mare. 

— Aşă a fi, dragele mele... Voi aţi învăţat carte... Altfel vă 
daţi seamă de viaţă şi de fapta voastră. Noi am trăit cum am 
apucat din strămoşi... Bine, rău,.. atâta am știut, atâta am få- 
cut... cun ne-a tăiat capul... fâră învăţătură şi fără povaţă în- 
teleaptă... De aceea multe încercări de rele am tras... şi din 
greu tare am opintit la muncă, până să adunăm fârmiturile de 
pâine pentru părinţii voştri... Deacum... să se uşureze măcar 
traiul vostru. 

Clopotele iar se auziră, mai mărunt, mai tare... apoi toaca 
printre ele... 

— "Trebue să vie şi ai noştri. Să punem ciorba în castron, 
ziseră fetele. 

Deodată se auziră de afară glasuri vesele, amestecate și tot 
mai apropiate... Ușa casei se deschise şi Moş Gheorghe se arătă 
înâiu, apoi Călin şi toţi ai casei intrară cu Hristos a înviat! 
şi La mulți ani!.. 

Urări nesfârşite de fericire... 

Apoi Moş Gheorghe se azeză în capul mesei cu Maranda Ii 
alături, Călin la dreapta, iar ceilalţi pe rând de-o parte şi de 


alta : feciori, fete, nurori şi gineri, nepoți, nepoate. Cei mai mi- 
cuşori au fost sculaţi din somn şi aduşi cu ochii cârpiţi la masă... 
până la micul Costică, biiatul Mariovarei, cea mai mare dintre 
nepoatele lui Moş Gheorghe. i 

La un capăt dar al mesei, pletele albe ale bunicului ; la cel- 
lalt capăt, “bad d bălăi ale strănepotului... 

` Gustară mai întâiu cu smerenie din pasca sfințită şi apoi se 
aşezară cu toţii pe scaune. Ce mai ciocniri de ouă! Nepoţii şi 
nepoatele cu bunicul şi bunica, apoi cu părinţii... şi între ei! 
Şi nu ştiu cum se potriveă, că tot oule celor mai bătrâni se 
stricau, iar ale celor tineri rămâneau tari pentru alte şi alte 
ciocnituri... Cu toţii se bucurau şi făceau haz... Dar se dădù4Aa 
oparte tava cu ouă. Nu mâncă mai nimeni din ele, că ouăle tari 
îngreuiază stomacul mai tare chiar decât carnea de porc. Şi lui 
Moş Gheorghe e adevărat că-i plăceă să fie la masa lui mâncări 
gustoase şi hrănitoare, dar uşoare de mistuit. De aceea mai 
totdeauna vedeai pe vatra lui multe lăptării, multe legume şi 
ouă moi; da puţină carne, ia, de-un gust! Iar la zile mari nu- 
mai pasăre ori peşte proaspăt. După un post mare, cum erâla 
paşti, o zeamă tare de găină (adică câte găini, la atâtea guri)), 
care abureă şi acum şi se împrăştiă cu mirosul ei plăcut prin 
toate talgerele. Aşă se deprinseră toţi ai casei, oricât de mare 
eră sărbătoarea, mâncările nu erau prea multe, ci alese şi gus- 
toase. Mai mult se sta la masă pentru sfat, pentru petrecere 
împreună, nu pentru a înghiţi mereu şi peste măsură, cum eră 
răul obiceiu pe la praznice. 

— Mâncarea bună, ziceau ei, e păcat să o îmbuci pe nerăsu- 
flate. Nici nu-i simţi gustul ei cel plăcut şi nici nu-ţi cade bine. 
Să o guşti câte puţin şi să te saturi mai mult privind-o şi mi- 
rosind-o, iar din ea să-ţi rămâe totdeauna o parte pe cari ai 
mai vreă s'o mănânci. 

Văzuseră ei atâţia, care la zile mari în loc să se veselească 
şi să scape de nevoi, se îmbolnăveau din cauza lăcomiei lor. 
Cheltuiau bani pe doctorii, se văicărau, şi nu mai înțelegeau 
nimic din sărbătorile cele mai frumoase. Omul trebue să tragă 
învăţătură din păţania altuia; altfel fiecare sufere, dacă nu-și 
deschide ochii la vreme. 

După ce isprăviră cu ciorba, până să aducă fetele alte bucate, 
se întinse o vorbă şi un sfat dela un capăt la altul, întrerupt 
doar de râsetele copiilor. Numai povestiri şi glume. Toţi se sim- 
teau legaţi prin lanţul acela puternic al familiei unite. Călin eră 
doar mulţumit că vedeă în juru-i atâţia feciori, dar totuşi se 
simţeă stingher, cu toată prietenia adevărată a acelei numeroase 
familii. Dar nu eră aşă numai el. Mai eră acolo la masă un su- 
flet asemenea cu al lui. Erà sora unei nurori a lui Moş Gheor- 
ghe, eră Ruxanda, fată orfană şi care stătea pe lângă casa su- 
rori-sa, ajutându-i la toate. Nici prin cap nu'i treceă ei de 
măritat, aşă se deprinsese să îngrijească de copiii sori-sei, şi 
atâta îi iubeă de par'că erau ai ei. Dar pe lângă că nu erà urită, 
Ruxanda aveă o fire tăcută şi gânditoare, ce o apropiă mult de 
inima lui Călin. Fără să vrea el ridică ochii mereu spre ea şi 
parcă citea în privirea ei galeşă, toate gândurile lui. Se văzu- 

seră ei încă de câteva ori, dar nu stătuseră də vorbă mult. In seara 
aceea nu ştiu cum se fäcù, că dela o vreme, se retraseră amân- 
doui la o parte şi nu mai auzeau nimic din hohotele de râs şi 
de veselie ale celorlalţi... Işi vorbeau multe din trecutul lor 
trist ... iar la despărţire, li se păreă că se deşteaptă dintr'un 
vis îmbătătorsc "au trăit amândoi pe altă lume... nu pe pământ... 

După aceea tot mai mult se doreau să se vadă, tot mai rău 
le păreă când se despărţeau. Călin nu înţelegea ce e cu dânsul. 
Par'că eră cu totul altul. mai sprinten, mai vioiu, mai tânăr, mai 
nerăbdător. Dar ce-l aşteptă, nu-şi puteă da samă. Viaţa acum 
i se păreă un bun foarte scump şi fiecare clipă din zi ori din 
noapte îi aduceă o nouă tresărire de fericire. Mulţumeă lui 
Dumnezeu că trăeşte, că a descoperit toate frumuseţile primă- 
verei, ce se năşteă pretutindeni... şi în inima lui. Par'că nu mai 
văzuse copaci, flori, păsări, de când e lumea ; atât i se păreau 
de frumoase toate... 


Moş Gheorghe vedeă cu bucurie schimbarea aceasta în bine 
a lui Călin. 

Dar acesta clătină cu mirare din cap: 

— Dar bine, la vârsta mea! Nu mai sunt de 20 de ani. 

— Ce-are a face vârsta, Căline! Inima omului nu îmbătrâ- 
neşte. Ia hoaţa de Ruxanda ţi-a furat minţile. Şi când te uiţi 
la ea, ce sfântă şi smerită pare! Cum să năucească ea un 
om aşă așezat şi liniştit ca... Călin cel cuminte!.. apoi trăgea 
un hohot de râs şi bătei din palme: 

— Halal de ea! Că e fată harnică, şi pricepută, şi iubitoare. 
Ce mai gospodină potrivită cu gospodăria ta, ce aşteaptă de atâta 
vreme să i vie o stăpână!. 

— Aşă!.. Am înţeles, zise Călin cu amărăciune. Se vede c% 
nu-mi zăreşti părul alb ce se iveşte tot mai mult şi ai uitat 
de cei cincizeci de ani ai mei. Atâta-mi mai lipseşte, să fac şi 
nebunia aceasta !.. 

— Nebunie ?.. Ba nebunie e să staţi aşă departe unul de altul, 
când sufletele şi gândurile voastre sunt aşă de aproape. N'am 
văzut-o eu pe Ruxanda? Când e vorba de tine numai ce pleacă 
ochii, ca să nu-i înţelegem taina inimei. Dar degeaba... Şi apoi, 
de ce ar ascunde ? Dragostea nu e păcat. E doar lăsată de Dom- 
nul ca cea mai sfântă legătură între oameni. Şi ce noroc cânt 
cu ea nu superi pe nimeni, nu faci rău nimănui şi nu loveşti 
în inima altuia... ce noroc! Oftă el, aducându-și par'că aminte 
de cevă îngropat de mult în sacul amintirilor lui. 

— Adevărat, răspunse Călin... dar deosebirea aceasta de vår- 
stă e o mare beleă. Nu... nu se poate... Voiu pătimi durerea 
să n'o mai văd, mai bine... Voiu lăsă poate să treacă un mare 
noroc pe lângă mine... dar nu vreau să o nenorocesc pe ea. E 
tânără acum şi nu ştie, dar dacă se va căi mai târziu? !... Nu 
şi iar nu!.. 

Sufletul Ruxandei însă de nici o îndoială nu erà tm burat. Ea 
simţi întâiu ca o milă nesfârşită pentru Călin, singur, întristat 
şi încândurat, cum eră. Apoi se simți tot mai atrasă spre el... 
şi acum ar fi fost gata să facă orice pentru fericirea lui, să-l 
vadă tot, vesel şi vioi, cum începuse să fie de vre-o câtevă zile. 
Si atunci... nu mai văzu Ruxandra perii argintii din pletele lui 
Călin... Şi chiar do-i vedeă, i so păroau tocmai o podoabă mai mult... 
iar încrețiturile de pe fața lui, îi arătau suferintele lui trecute, 
pe care trebuiă să i le şteargă ea cu totul din suflet — nici 
urme să nu rămâie, că ei tot mai drag are să-i fie... Ruxanda 
aveă pe ochi perdelele binecuvântate şi fermecate ale dragostei, 
care fac pe om să vadă lumea tot mai frumoasă şi mai bună 
de trăit. 

Și când lucrurile sunt așă. degeaba se mai gândește şi 
răsgândeşte omul; degeaba, toate frământările. Şi tuate jude- 
cățile lui Călin au fost zadarnice... La patru săptămâni după 
Paşti, ce nuntă a mai fost în sat cu cântări şi veselii, trei zile? 
Ce mai nuni au fost Moş Gheorghe şi mătuşa Maranda! Și ce 
fericiţi au fost Călin şi Ruxanda!.. 


+ 
* * 

De o cam dată se aşezară în casa părintească. Dar dela o 
vreme i se părù lui Călin, că e prea bătrânească casa pentru 
tânăra lui soție. Și făcu el plan de altă casă nouă, mai înaltă 
şi mai încăpătoare. Alese un loc bun, unde băteă mult soarele, 
adună material şi căută meşteri din cei mai pricepuţi. Zidi te- 
melie înaltă din piatră, iar păreţii din cărămidă. Inăuntru des- 

părţi patru odăi mari şi două săli; apoi grajd, şură... toate din 
nou. Faţa casei privea spre miazăzi cu nişte geamuri mari, prin 
<are soarele să pătrundă în libertate mai toată ziua cu căldura 
şi lumina lui veselă. Acoperişul îl făcu din tinichea, nu din şin- 
drilă, ca să fie ferită de foc, iar duşumeaua de prin odăi o făcu 
din scânduri de stejar, foarte bine uscate şi fără noduri. 

Tot aşă şi grajdul îl făcu cu socoteală, ridicat dela pământ 
şi cu podeala plecată, ca să se poată scurge udeala şi să nu pu- 
trezească. Cu rânduială mare făcu el toate, aşă că ceilalţi săteni 
se gândiră să iea pildă dela Călin. 

Ruxanda se gândeă că toată iarna va țese cu mâna ei pânza 
şi borangicul ce trebuiă, pentru a îmbrăcă casa cea nouă, ce erà 
făcută anume să o stăpânească ea. lar lui Călin îi mai rămâ- 
neà de regulat grădina cu straturile: să nu fie nici un colţişor 
neîngrijit, nici un firicel de holboră ori de spini în cuprinsul 
lor. Mai aveă de primenit livada: toţi copacii cei bătrâni, ce nu 
ana! făceau fructe, să-i înlocuiască cu alţii tineri şi să-i hultu- 
iaacă cu mâna lui în fel de fel de chipuri, cum ştiă el. 

Tot aşă îndemnându-se ei la lucru, vremea le trecea ca ful- 
gerul, de se mirau ei singuri, ce de grabă se coboră soarele Ja 
apus în fiecare zi. 


Maria Beiu Paladi. 


-= "eh 


R 


Cum să ne apărăm de șoareci? 


Câte odată șoarecii se înmulţese atât de tare, încât mâţa, 
care-i stârpește fără milă, nu ne mai poate apără de ei. In cazul 
acesta ne putem face o cursă foarte practică, luând o oală veche 
în care turnăm apă şi o legăm la gură cu hârtie de pergament, 
anuiată în apă. După ce hârtia s'a uscat, cu un cuţit ascuţit fa- 
cem o tâitură în hărtie în forma crucii, și pe tăitura aceasta 
presărăm câtevă fărămituri de zahăr sau puţină făină or altceva. 
Şoarecii venind la acestă momeală, prin tăetura din hârtie 
cad în oală şi se îneacă în apă. După căderea unui şoarece, tă- 
etura se inchide numai decât, rămănând netedă, şi şoarecii nici 
au visează de soarta tovarășilor lor, cari au căzut jertfă. 

Un alt mijloc bun, pentru a ne apără de dobitoacele acestea 
spurcăcioase, este vitriolul de fier (piatra verde). Păreţii came- 
rilor, şurilor şi hambarelor și altele ii văruim, amestecând în var 
atâta piatră verde, până ce varul capătă o culoare gălbie, iar 
în crăpăturile păreţilor băgăm câte o bucată de piatră verde. 
Localitățile văruite în chipul acesta sânt scutite de șoareci. Ase- 
menea să feresc şoarecii şi de mirosul plantei numită iarbă creaţă 
(menta), pe care dacă o punem pe lângă bortele (găurile) lor, ei 
părasese numai de cât locul. 


(Asricultarul,. 


Viața ţăranului român în timpul verii. 


U. 


Ce mănâncă țăranul român în timpul verii? Fie- 
care din noi, mai mult sau mai puțin știe că mân- 
carea ţăranului se reduce la aproape nimic, şi e 
de mirare de unde are el atâta rezervă de putere 
fizică şi sufletească, ca să facă munca aceea foarte 
grea a câmpului, pe cari cei dela oraș nici nu s'ar 
gândi măcar s'o încerce? De unde? Este puterea 
rasei, sau sunt alţi agenţi fizici cari contribue să-l 
țină pe picioare ? 

După un eminent higienist vom arătă cam cu ce 
se hrăneşte ţăranul din diferite regiuni ale ţării: 

Cantitatea de hrană a ţăranului este un lucru 
greu de ştiut, căci ţăranul n'are cea mai mică no- 
țiune despre statistica economiei casnice. El mä- 
nâncă din grămadă, fără cântărire şi mănâncă până 
are sensaţiune de a se fi săturat. Măsura lui este 
pumnul, strachina, oala, căldarea, etc. Astfel, el zice: 
doi pumni sau două străchini de mălai, de pildă, 
pentru o mămăligă; o mână sau un pumn de fa- 
sole pentru o fiertură, etc. 

Socoteala băuturii este și mai rău ţinută, căci ţă- 
ranul bea vinul, rachiul şi mai cu seamă apa, din 
vase unde nici nu știe cât lichid este. Se înţelege 
dela sine că cu asemea măsuri, cantitatea alimen- 
tară nu se poate ști decât într'un mod foarte ne- 
hotărît. Astfel din descrierea alimentaţiunii în di- 
ferite regiuni ale ţării, se vede că un ţăran mă- 

nâncă în 24 ore mălai sau făină de păpuşoi, până 
la o ocă, varză până la o jumătate căpăţină, pâine 
până la trei litre şi chiar o ocă, carne până la o 
litră, peşte până la o litră. Despre celelalte sub- 
stanţe alimentare nu se poate zice nici atât ca mă- 
sură, pentrucă ţăranul mănâncă unul sau mai mulţi 
ardei cu mămăligă, una sau mai multe cepe, unul 
sau mai mulţi castraveți, ete., după condiţiunile în 
care se găsește. O măsură a substanţelor alimen- 
tare ale ţăranului în timp de 24 ore, o găsim la 
arendaşi sau proprietari, căci aceştia calculează a- 
ceea ce dau ţăranului de mâncare în 24 de ore, la 
muncă. 

Informaţiuni luate din Moldova, spun că aren- 
daşul socotește pentru fiecare muncitor în 24 ore 
una litră de brânză saramură, și una de făină de 
porumb. Dacă la aceasta se mai adaugă și o ceapă, 
aceasta este un adaos alimentar bine primit. In- 
formațiuni luate din Muntenia spun că la proprie- 
tari şi arendaşi, la cari mâncarea zilnică a mun- 
citorilor este cea mai abundentă, ea se compune 
de un kilogram mălai și 250 grame brânză sau co- 
sac (un peşte sărat). Am văzut însă şi în Munte- 
nia mese întinse muncitorilor, la secere, din care 
se dă fiecăruia un codru de mămăligă, o bucată 
de brânză, care nu puteă aveă peste 50 dramuri, 
şi o cepşoară. Brânza eră de o tărie și o sărătură 
însemnată, și se pretinde de arendaşi că în această 
stare este spornică, adică färanul mânâncă puţină. 
Ciorba de carne dulce nu se pomenește. Abia unii 
dintre cei mai mărinimoşi proprietari fac ciorbă 
de cosac, și atunci, muncitorul, pentrucă are drep- 
tul la zeamă, capătă o bucăţică de pește mai mică 
decât dacă i s'ar fi dat fript. 

Cei interesaţi sunt convinși cum că mașina ome- 
nească de viaţă şi de putere a ţăranului se deosi- 
beşte de a lor însăși, de oarece cu astfel de mân- 
care ei nu ar puteă trăi, necum să şi muncească! 
Așă chiar afirmă mulţi. 

Sunt localităţi, ca de pildă în Dobrogea, în care 
ţăranul nu mănâncă decât odată în ziua de iarnă. 

Porumbul sub formă de mămăligă se mănâncă 
aproape exclusiv în toate regiunile ţării, pe când 
pâinea numai în cazuri excepţionale. Dobrogea face 
o mică excepţiune, căci acolo ţăranii mănâncă în 
genere pâine. Prin Ialomița se mănâncă și mămă- 
ligă de meiu; în Moldova făina de orz intră în a- 
limentaţie. Cartofii se mănâncă în toată ţara, însă 
cel mai mare uz se face în Moldova. Urzicele, lo- 
boda, ştevia, ştirul sunt căutate de ţărani în toate 
părțile ţării ; în părţile Olteniei muntoase se aude 
de dragavei, şi numai la munte în genere p'acolo 
s'aude şi despre grânişor. Despra hămeniu se aude 
prin Ialomița. Varza, ceapa, ardeiul, usturoiul, pra- 
zul, castraveţii şi ridichea se mănâncă în toată țara; 
hrişea numai în Moldova; despre linte, fasole, ma- 
zăre șI bob, se aude în toate regiunile ţării. 


D. Teleor. 


———” ai Areg’ a 


Maimuţă hoaţă. 


Multe le mai vin în gând pungaşilor! Intâmplarea urmă- 
toare este încă plină de haz. 

La Paris, funcţionarii câtorvă din magazinele cele mari 
observară că lipsese mărfuri--mai ales din lucrurile mici şi 
scumpe. După multă cercetare aflară pricina: eră o maimuţă. 
Bietul animal fură pe socoteala stăpânului. lată cum: 

Maimuţa eră de cele mici de tot, cari pot să încapă prea 
bine într'un buzunar mai mare de haină. Stăpânul o dre- 
sase aşă că mergea cu ea în buzunar în diferite magazine. 
Aci cereă informaţii, se făceă că alege lucruri şi nu le gă- 
seşte pe plac şi pe când el stă de vorbă, maimuța ieşiă din 
haină şi repede puneă mâna pe ce-i ieşiă înainte: cutiuţe, 
dantele, etc. Şi odată ce făcuse isprava, nu mai ieşiă a doua 
oară în acel magazin. 

Stăpânul simţea că manevra e făcută, mulţumeă negusto- 
rului şi plecă, pentru ca să se ducă într'un loc retras, ca să 
vază ce i-a adus credinciosul său servitor. 

Aşă până într'o zi. Poliţia l-a urmărit pe stăpânul mai- 
muţei şi l-a băgat la răcoare. 


LEGENDA PISICII. 


(Ilustrații originale de D. Stoica). 


Iar pe când se petreceau astea, iadul gemeă de sufle- 
tele înnecaţilor și dracii nu mai pridideau cu chinurile lor; 
fel de fel de învinovățiri scorneau numai să le chinuească 
mai tare și mai îndelung. Dar numai Scaraoschi sedeàå în 
fundul pământului ca un negustor ce şi-a pierdut corăbi- 
ile cu mărfuri. Veacuri nenumărate s'a muncit el, cu su- 
pușii lui, de a adus lumea într'un hal neplăcut lui Dumne- 
zeu și acum tot trebuiă să fie un om care să supravie- 
țuiască, într'asemenea peire neauzită. 

— Vra să zică, îşi dădu el cu gândul: tot mă urmă- 
reste blestemul, ca unul din urmașii mei să-mi slărâme 
capul. Asă se gândeă procletul. Şi cine ştie își mai ziceă 
el, acolo. Păi asà îl spăimântă că adună toată drăcimea 
în jurul lui și le zise: 

— Ei, fraţilor, așa-i că am pus-o de mămăligă? 

— Da, ce-i întunecimea voastră? 

— Cum ce-i, năucilor, ce voi nu știți că mai trăește 
un om? 

— Ştim întunecimea voastră ! 

—- Cum știți, — şi cu asta v'aţi mântuit? 

— Nu ne-am mântuit, da aşă bate un vânt și asà îs 
valurile de mari, că nu credem să mai ducă mult. 

— Proștilor, voi nu știți că lrate-meu are putere, să 
nu se vatăme un păr din capul nimărui. Aci să vă du- 
ceți să-mi turburați apele, și mai și, să faceți vârtej vår- 
tej corabia și să n'o lăsaţi până nu veți da-o afund și pe 
ceas pe ceas să-mi aduceți veste de isprava voastră. 

Și, unde mi se porni drăcimea cât frunza și iarba, câte 
stele pe cer și nisip în mare, și prin prejurul corăbiei, 
ridicau valurile cât muntele și vârtejuri până la nori și 


chiuiau și fluerau, că sar fi înfiorat și stâncile; dar aici 
ridicau vârtejul și valul, şi corabia treceă prin toate ca 
vântul printre degete; iar când auzi Scaraoschi de aşă 
cevă, numai suflă ca foi uriaşe și pieptul i se ridică şi i 
se lăsă ca un aluat dospit, şi i se sgârceă și unghiile și 
fiorul unei frici ascunse îi sgârceă șira spinărei ca de ger 
și ţipă și răcneă, de sună înăuntrul pământului ca de clo- 
cotul unei vijelii. 

— Ticăloşilor, răilor, geaba muncesc să nu pieriţi, că 
nu sunteţi buni nici de trăznet. 

Da dracii se milogeau: 

— Stăpâne, măria ta, vino și vezi numai ce minuni fa- 

cem, că par'că corabia aceea e însuși un alt necurat, așă 
ne scapă din mâini, ṣi dacă mai ţine aşă,să știi că ne 
omoară pe toți, așă suntem de plini de năduf și trudiţi. 

— Tot eu să mă duc, văd eu, Scaraoschi, repede se: dădu 
peste cap și se prefăcii într'un înger alb ca un caer de 
bumbac şi sbură afară, și se strecură pe bageaua cora- 
biei înăuntru și se arătă numai șoarecilor, și le vorbi în 
limba lor. de anziră numai ni. 


— Măi, şoriculur, ce faceți voi aici ? 

— Ședem, ziseră ei, de auzi numai Scaraoschi. 

Aici rămăsei nedumerit. Cum se poate să fi vorbit 
demonnl cu șoarecii și să nu-i audă nimeni, și întrebai pe 
tata de treaba asta. 

-— Apoi, imi răspunse el, cum să se audă; parcă noi 
știm cum se înțeleg câinii între ei, mâtele între ele, ori 


* 

dacă ar veni un drac la o mâţă? Ştim ce-i spune? Așă 
eră și atuncea, că omul de când a mâncat din pomul ra- 
iului, n'a mai ştiut ce vorbesc dobitoasele. 

Și urmă Scaraoschi, cum ședeți voi, când dedesuptul 
vostru sunt cele mai bune bunătăţi: alune prăjite, såm- 
buri, grăunţe prăjite și dulciuri nepomenite, care le lasă 
gura apă șoarecilor. 

— Cum, de unde ştii? îi vorbiră șoarecii. 

— Cum să nu știu când eu sunt îngerul păzitor al vostru; 
când știu că acele bunătăţi îs hărăzite vouă și că numai 
să vreţi puteţi fi stăpâni pe dânsele. 

— Şi ce să facem noi, ziseră șoricuţii. 

— Să roadeţi podelele dela fund, că de acolo daţi de 
o cămară în care se află mâncărurile. 

— Dar dacă ne vede cinovă și ne spune. 

— Ce sunteți proști! Voi nu veți roade ziua, ci după ce 
s'or culcă toţi, și după ce săturaţi veniţi înapoi, și vă 
culcaţi ca cei mai de treabă oameni. 

— Dar nu știm cum, ziseră şoricuții, par'că avem o 
teamă; cevă ne infioră și în inima noastră parcă e un 
cuiu, ce ne oprește de a face așă cevă, cu toate astea tare 
am aveă poftă să mâncăm cevă mai bun. 

—- Uite eu, zise diavolul, pot să vă dau eu ajutorul: 
eu vă păzesc, și când o fi cevă, vă dau eu de știre. 

— Dumnezeu să-ţi ajute, strălucite, îi ziseră șoricuții, da 
tot ne temem. 

— Atunci, zise demonul, să mă lăsaţi să vă blagoslo- 
vesc eu și pe ceas are să piară frica; numai căscaţi gura. 

Și demonul le scuipă la toți în gură; și pe dată toți 
par'că amuţiră și în ei nu trăi decât nesaţiul de a roade, 
de a mâncă și toată ziua stătură ca adormiţi. Dar cu cât 
se înseră, acuma Dumnezeu mai opreă din ploaie, iar spre 
inoptate vântul stătu, valurile ca nici odată se liniștiseră 
și o tăcere de moarte se făcù, de se auzeă până și pacea 
șoptind în singurătatea ei. Treptat dobitoacele adormiră 
și Noe și cu ai lui, bucuroși că poate Dumnezeu a oprit 
potopul, se pregăteau de odihnă, numai auziră un sgo- 
mot între podeă și talpa corăbiei: 

Rant! Rant! Și alergături. 

Ce să fie? cine aleargă in vremea asta și ce roade? 

Ascultară și iar auziră: Rant! Ranţ! 

Mie, nu mi se pare a bună asta, zise Noe; mă înlioară 
și inima îmi spune că nu-i a bună treaba asta. 

Dar nu mult, iar auziră în scânduri aceiaşi ronțăitură. 

— Ori că s'a strecurat în corabie cevă, zise Noe, ori 
că e necuratul și vreă să ne facă sotia. 

— Să căutăm, ziseră toţi. 

Toate dihăniile erau la locul lor, numai soarecii lipseau. 

— Lipsesc şoarecii, ziseră cei ce căulaseră. 

Dar iar se auzi sgomot. 

— Ridicaţi o scândură dela podeă! porunci Noe. 

Când colo nu văzură nimic, decât că văzură fundul co- 
rabiei ros. Dar pe cine să prinzi, că trebuiă să desfacă 
corabia să vadă ce-i. 

Și rămaseră oamenii în gânduri de lipsa soarecilor și 
se întrebară cine să fi ros acolo. Nu cumvă necuratul face 
trebușoara, asta! 

Pe atunci oamenii erau credincioşi tare; când vedeau 
vre-o primejdie, alergau la ajutorul lui Dumnezeu. 

— In genunchi, copii, porunci Noe; așă îmi spune su- 
fletul meu, că ce e nu e lucru curat, și prinseră a se 
rugă. 

(Va urmă). |. Dragoslav. 

—— DE > 


Biserica Sf. Niculae din Selari. 


Iată ce citim în publicaţia « Biserici cu averi pro- 
prii, seria II, Buc. 1910», despre această biserică: 


Biserica Sf. Nicolae Şelari datează din a doua jumătate a se- 
colului al XVII-lea. Cea mai veche menţiune despre ea o găsim 
într'un document din 1677 (condica mănăstirii Nucet), în care 
se vorbește de «mahalaua SE. Nicoiae Şelari», ceeace însemneză 
biserica Sf. Nicolae din regiunea unde-şi aveau concentrate 
prăvăliile șelarii, cari, de sine'nţeles, frecuentau mai ales această 
biserică, fără însă ca ea să fi fost întemeiată, cum sar putea 
crede, de breasla lor. Căci pe aceă vreme breslele înrudite în 
meșteșuguri erau unite şi nu se diferenţiaseră, ca să putem aveà o 
breaslă specială a şelarilor. Lucrul se petrece mult mai târziu — in 
secolul al XVIII-lea. Atunci numai din breasla cea mare unită a 
lucrătorilor de piele se desfac breslele mai mici speciale — a co- 

jocarilor, blănarilor, cismarilor, ișlicarilor, curelarilor și șelarilor 
Aceasta din urmă eră o breaslă mai mică decât toate celelalte, 
cu rang de vătăşie, întru cât își aveă în frunte, nu un staroste 
ca breslele cele mari, ci numai un vătaf. 

După întocmirea lor în breaslă separată, șelarii îşi luară, se vede, în 
seamă grija bisericii Sf. Nicolae. 

Când s'a înfiinţat aceasta din urmă biserică nu se poate cunoa- 
şte sigur. Ea eră între şelari: sau pe locul unde s'a reclădit la 
1868, pentrua treia oară, biserica de azi sau undevă foarte aproa- 
pe — pe locul palatului de acum al Naţionalei. Oricum, e neîn- 
doios că există către sfârşitul secolului al XVII-lea în mahala- 
ua SŞelarilor o biserica cu hramul Sf. Nicolae— care a fost 
rezidită din piatră și desigur, în stil mai mare, la 1700, de Şer- 
ban Cantacuzino biv vel Paharnic, împreună cu Starostele Ior- 
gu şi Apostol Lazăr. 

Vornicul Şerban Cantacuzino n'avu însă urmaşi cari să îngri- 
jească de biserică şi nici şelarii mijloace suficiente, ca s'o între- 
țină bine. Așă că atunci când nevoia ceru, un Domn, Costandin 
Vodă Mavrocordat, fu acela care o repară radical, pe la jumăta- 
tea secolulul al XVIII-lea. Pentru aceasta i se scrie numele în 
pomelnicul ctitorilor la proscomidie: Constandin Vv., Ecate- 
rina Doamna, Nicolae Vv., Zmaranda Doamna, Pulheria. 

In anul 1802, în timpul marelui cutremur dela Sf. Paraschioa 
(14 Octomvrie), biserica Sf. Nicolae Şelari căzi la pământ din 
temelie. Doi ani în urmă, ea fu rezidită, pentru a doua oară, cu 
ajutorul obştesc, prin osârdia lui Hagi Gheorghe Polizu, Nico- 
lae Zaharia și Gheorghe Dimitriu. 

Clădirea aceasta durează până la 1860, când zidirea — slăbită 
fie din cauza cutremurelor, fie din cauza îngropării cadavrelor în 
pâmântul înconjurător — se găsiă iarăşi în rea stare. Pe lângă 
aceasta, ea eră mică, întunecoasă și nu mai corespundeă nevo- 
ilor credincioşilor. Astfel se constitui o curatelă compusă din 
Vasile Constantin, Stamate Atanasiu, Ştefan Boscu şi Petrache 
Sachelarie, cu menirea să strângă banii necesari, pentru zidirea 
acum a treia oară, a bisericii. 

La 1867 se dărâmă vechia clădire și cu banii prinşi se începi 
zidirea celei actuale, care însă mergeă greu de tot, din cauza lip- 
sei de mijloace, ceeace sili pe epitropi să vândă o parte din 
proprietăţile bisericii, spre a săvârşi lucru Totuşi nici aceasta nu fu 
deajuns. Atunci marele patriot I. C. Brătianu, peaceă vreme mini- 
stru de interne și ad-interim la finanţe, expunând M. S. Domnului 
Carol starea îngrijitoare încare se află curatela instituită, M. S. 
-—- urmând pilda bătrânilor voevozi ai ţării -—dărueşte din case- 
ta particulară suma de 10.000 galbeni, cu care se termină clădi- 
rea bisericii. R 

CĂÀPIATUL 


eey 


ăpiatul este datorat unor băşici cam la fel cu bă- 

şicele de apă ale ficatului, cu deosebirea că ele se 

a formează în creer. 

4 Obârşia căpiatului se află de asemenea într'un 
«vierme panglică», altul decât acela de care sunt 

legate băşicele ficatului, vierme ce locueşte tot în maţele 

unor câini şi mai ales la cei ciobăneşti. 

Aceşti câini, având în maţele lor acea panglică, leapădă 
când ies afară şi mici ouă de-ale ei, care ouşoare se răspân- 
desc pe păşuni. Oile păscând, apucă odată cu iarba şi din 
acele ouă care, ajunse în maţe, lasă a ieşi din ele viermi- 
şori, cari străbat păreţii maţelor şi merg de se aşează mai a- 
les în creer şi în măduva spinării, unde formează de obi- 
ceiu 1—6 băşici. 

Uneori băşicele sunt micşoare ca mazărea, aluna; s'a gă- 
sit însă altele care aveau mărimea unui ou de găină. 

Boala este mult mai deasă la oile tinere, mai mici de doi 
ani şi în anii ploioşi, decât în cei secetoşi. 

Căpiatul se arată de multe ori la început printr'un fel de 
furie, oaia este neastâmpărată, fuge înainte, sau când în- 
tr'o parte, când în alta, aleargă în cerc sau merge legănân- 
du-se, ca şi când ar fi beată; cade jos, are spazme ca în 
boala copiilor, scrâşneşte din dinți şi i se învârtesc ochii 
în cap. 

Spazmele poate să le aibă de mai multe ori pe zi; după 
trecerea lor, animalul pare cu totul prostit, ţine capul în jos 
sau prrea ridicat sau într'o parte, el slăbaşte şi poate să 
moară în timp de 4—6 zile. 

Alte dăţi boala se arati prin slăbire şi tristeţe, în mers 
oaia bolnavă rămâne în urma turmei sau umblă razna, are 
şira spinărei ţeapănă, privirea turburată sau neclintită. 

Câte odată o ia la tugă, ţinând capul în sus, aproape să-l 
dea pe spate, sau merge un fel de trap cu capul în jos, ca 
înfrânată, încordată. Unele aleargă în cerc, până ce cad jos. 
Vita astfel bolnavă nu mai mănâncă îmuiestale, :slăbeşte din ce 
în ce, stă mai mult culcată, are urdinare, răsuflă greu şi în 
cele din urmă moare de slăbiciune, izbită şi de damblă. 

Când băşicele, în loc dea se formă în creer, se desvoltă în 
măduva spinării, atunci boala se arată prin damblaua 
picioarelor de dindărăt sau şi a altor părți ale trunchiului. 

Oile sunt ferite de căpiat, daca se ieau măsuride a se da 
din când în când câinilor ciobăneșşti doctorii care să omoare 
şi să le dea afară viermii ce-ar aveă în maţe, îngrijindu-se 
ca în acel timp ei să fie închişi într'un coteţ al lor, pentru 

ca astfel cufurindu-se, să nu împrăştie pe nutreţ şi pe livezi 
acel viermil 

Trebue încă a se opri de a se da la câini creerul oilor 
căpiate ; capul lor cu totul se va îngropă adânc sau se va 
arde. 

Cât priveşte vindecarea căpiatului, ea nu se poate dobândi 
mai prin nici un leac. 

Carnea oilor căpiate nu este bună de mâncare, decât dacă 
ele sunt tăiate la începutul boalei, până ce nu le-am slăbit. 
In orice caz, repetăm, capul împreună cu creerul unor ase- 
menea oi nu se vor mâncă, ci se vor îngropă sau arde. 


Căpiatul ncadevărat. 


Unele oi sufăr de un fel de căpiat, care se asezmănă 
după felul cum se arată, întru câtvă cu căpiatul, dar care 
se deosibeşte prin pricina ce-l produce, el fiind datorit unor 
viermi ce intră în scobiturile oaselor dela fundul nărilor. 

Nişte musculiţe lungi cam cât albina, de coloart cenușie, 
bătând în galben sau ìn negru, cu pântecele bălţat cu alb, 
galben şi negru, cu aripele mici şi picioarele negre, trăesc 
în apropierea turmelor prin tufişuri, crânguri sau prin ve- 
reţii târlei. Câte odată se strâng în adevărate roiuri. Ele se 
ivesc în Maiu şi pier prin Octomvrie. 

Femeile acestor muşte, mai ales pe timpurile călduroase, 
se apropie de turme şi depun pe botul oilor, în apropierea 
nărilor, ouăle lor. Oile la simţirea acestor muşte caută a se 
feri de ele, merg cu capul în jos, se înghesuesc una într'alta 
se freacă cu botul de pământ, isbesc cu picioarele dinnainte 
și strănută, sunt neastâmpărate, sperioase. 

Din fiecare ou iese câte un mic viermişnr ca muşiţa, sub- 
tire ca un fir de păr, care repede, târându-se, intră în nări 
şi de aci în scobiturile osoase dela fundul lor, unde stă 
9-—10 luni, în care timp creşte şi se măreşte, luând forma 
acelor viermi cărora li se zice trânji şi pe cari unii cai îi lea- 
pădă sau care se vede agățaţi de pieliţa maţului dindărăt, 
când ei se baligă. 

Aceşti viermi părăsesc scobiturile osoase ale nasului prin 
luna Aprilie sau Maiu, când sunt daţi afară prin strănutările 
oilor bolnave. Odată lepădaţi, într'o zi şi o noapte se schimbă 
în gogoşi din cari, în vreme de 6—7 septămâni, ies muşte 
ca acelea din cari ei s'au născut. 

Când oaia nu are mai mult de 3—4 viermi, ea nu se arată 
mai de loc turburată, daca însă numărul lor este mare, a- 
tunci sufere în chip însemnat. 

Suferințele în această boală se mărginesc mai ales pri- 
măvara. 

Oaia bolnavă strănută des, i se scurg mucii din nas, -uneori 
apoşi, alteori mai grosciori şi câte odată amestecați cu pu- 
roiu, cu viermi sau cu sânge. 

Ea merge cu capul în jos, îşi freacă botul cu picioarele 
dinnainte sau de alte corpuri tari. Are ochii aprinși şi pleoa- 
pele umflate. In cazuri urite, răsuflă cu multă greutate, ţine 
gura deschisă, pare că se înăbuşă. 

Dar nu numai atât, ci oile bolnave au arătări ca în că- 
piat, din care pricină i s'a şi zis boalei <căpiatul neadevă- 
rat»; ele merg cu capul ridicat sau în jos, sau aleargă ți- 
nând botul în vânt, scutură din cap; câte odată merg chiar 
în cerc. Uneori sunt cuprinse de spazme şi alte turburări în- 
tocmai ca în boala copiilor, scrânesc din dinţi şi învârtesc 
ochii în cap. 

De obiceiu această boală se vindecă, însă gospodarul nu 
trebue să se lase pe această nădejde şi să caute a preîn- 
întâmpină râul, ţinând oeriile curate, spoite şi afundându-le 
când oile sunt la păşune, făcând dar astfel cu neputinţă a- 
dăpostul în ele, a muştelor ce produc boale. 

Viermii din capul oilor tăiate fiind bolnave şi aceia pe 
cari ele îi leapădă cu muci din nas se vor distruge, arzân- 
du-se. 

Ca leacuri ss sfătueşte între altele a se da oilor să tragă 
pe nas tabac, praf de tutun, care făcându-le să strănute, în- 
lesneşte gonirea viermilor din nas. Dar cea mai bună po- 
vaţă ce se poate da crescătorilor este de a se trimite oaia 
la măcelărie până este în carne, de îndată ce se bagă de 


seamă că e isbită de această boală. 
Irimia Popescu. 


e 
Măestria de a trăi o sută de ani. 


Doctorul Javal s'a îndeletnicit cu o cercetare asupra 
măestriei de a trăi o sută de ani. Astfel el a adresat 
întrebări tuturor moșnegilor de o sută sau mai bine de 
ani, întrebându-i asupra felului lor de a vieţui. Doctorul 
Javal a primit vre-o 50 de răspunsuri, al căror cuprins 
este următorul: Nutriment simplu și din destul și bucate 
gătite mai ales din legume. Cea mai mare parte din cei 
cari au trecut de o sută de ani nau întrebuințat aproape 
de loc rachiu; din potrivă însă, mulţi dintre ei beau vin 
la masă. Poartă vesminte calde şi nu fumează. 

Lucru ciudat: mulţi din acești bătrâni iubesc dulcețurile 
și mai ales zahărul. Moșnegii întrebaţi au spus cu toții, că 
sau ferit cu ingrijire de turburări de orice fel. 


(-Profilaxla.): 

REFLEXIUNI ASUPRA EDUCAȚIEI. 


Pericolul de a ridică pe copii mai presus de condiţiunile 
lor sociale. 


SA ulţi părinţi cari se cred fericiţi într'o condi- 
$, țiune oarecum mijlocie, cari se mulțumesc 

foarte bine cu pozițiunea socială în cari sunt 

aşezaţi, au ambiţiunea și orgoliul pentru co- 
piii lor, închipuindu-și pentru viitor câte și mai câte 
enormități. Așă de pildă, unii visează că copilul lor își 
va face drumul său în lume, că fiica lor, după o bogată 
căsătorie, va fi invitată la balurile Curţii și ce e mai 
mult este că nu arareori vezi de acești nenorociți pä- 
rinți că își impun cele mai mari pierderi, se lipsesc de 
cele necesare, facc ele mai grele sacrificii, pentru a pregăti 
succesul viitor și destul de problematic al copiilor. 

In felul acesta, din casa care trebue să fie imaginea 
mângâietoare a locului sfânt, faceţi de bună voie un ade- 

* vărat infern. 

Răul pe care l-am semnalat, nici măcar aci nu se măr- 
ginește. Îi veţi vedea pe copii împinși într'o situaţie mai 
presus de condițiunea lor socială, admişi ca să zicem 
aşă cu forța printre camarazii de un rang superior, mai 
eleganţi, mai bogați, mai sus puși, îi veţi vedea roșind 
de părinții lor şi nu arareori chiar tăgăduindu-i. 

Caci cum vreţi ca dânşii sa mai reintre cu satisfacţie 
în prăvălioara tatalui lor, dacă ies din casa bogătașului 
unde, prin complezenţă, cinevă i-a invitat la un prânz, 
la o cină, la vre-o petrecere cerută de modă. Pentru 
a puteă fi primiţi și ingăduiți de copiii de o condițiune 

superioară, o primă apucătură este să-i linguşească, 
să li se ploconească. Şi aceasta se întâmplă pe so- 
coteala doar a naivitāții copilăriei, la o vârstă care 
poartă inima pe buze și nu înțelege decât amiciţie în 
egalitate. Iată-i cum devin fâră să gândească, ori cur- 
tezani, ori paraziți linguşitori, căci fiul şi fiica modestu- 
lui negustoraş, neputând sa dea prânzuri, cine sau ba- 
luri, nu sunt toleraţi la bogaţii lor amici, decât graţie 
complezenţei de care trebue să dea dovadă si care de- 
generează repede în josnicie. 

Negreșit, toți oamenii sunt egali inaintea lui Dumne- 
zeu și înaintea legilor. Cu probabilităţi, talent, merit, 
virtute, liecare poate pretinde orice lucru, poate aspiră 
la cele mai înalte funcțiuni. 

De datoria părinţilor însă este să consulte mai in- 
tâiu mijloacele de cari dispun și apoi aptitudinile co- 
piilor. Nu rangul, nu situaţia sociala aduce fericirea. 
Chiar clasele cele mai ridicate ale societăţii au griji, ne- 
linişti, pe cari cei în condițiuni mai inferioare au feri- 
cirea de a nu le cunoaște. 

Şi iarăş mama este aceea de datoria și în putinţa 
căreia stă a temperă și stapâni ambiţiunea părintească, 
de a scuti pe copiii săi de penibile decepţii și de a 
face să-i subjuge virtuțile modeste, cari se capătă cu 
mult mai mare ușurință și cari nu împiedică nicidecum 
ca meritul s4 se producă la ziua și la ora sa. Căci me- 
ritul știe intotdeauna să se așeze la locul său. La nevoie, 
el cucerește aplauzele claselor celor mai sus puse, cari 
de altfel să nu se crează că ar fi ostile talentului; din- 
potrivă, sunt totdeauna dispuse a-l primi și a-i da par- 
tea cuvenita din influenţa la care el are dreptul. 

Acesta e un drum meritos prin care cei mici pot că- 
pătă sprijinul și consideraţia celor mari. 


C. Popeseu-Stănești. 


— Dumnezeu trimete omului alune, când nu mai 
are dinți. 

Japonezii din ziua de azi. 


Un scriitor englez, care a petrecut mai mulți ani la Tokio, 
a publicat în revista intitulată Pali Mall Magasine o de- 
scriere foarte amănunțită a obiceiurilor şi a felului de viață 
al unei familii din clasa mijlocie a societății japoneze. Ja- 
ponezii se scoală foarte de dimineață. Un om care nu e în 
picioara înainte de şase ore dimineaţa, e socotit ca leneş. 

Fără deosebire de neam, de profesiune şi de rang, ei îşi 
fac o cinste de a fi oamenii cei mai curaţi din univers. 

După spălările de rigoare, Japonezii procedează cu o aten- 
țiune minuțioasă la îngrijirile prescrise pentru higiena gu- 
rei, căci ei sunt cu deosebire mândri de frumuseţea dinți- 
lor lor. Ei mănâncă dimineaţa, după ce se îmbracă—cum ar 
fi cafeaua la noi—, o supă cu legume uscate, apoi un fel de 
orez cu legume verzi şi cu legume marinate şi beau ceaiu 
verde fără zahăr. 


După această masă, stăpânul case. pleacă de acasă la tre- 
bilo lui şi se reîntoarce la amiazi pentru a prânzi. La prânz 
se aduce orez; acesta e felul de bucate ce se găseşte la 
oricare masă japoneză. Familia întreagă gade înghemuită 
pe niște scaune de paie, în jurul unor mici mese de 7 sau 8 
centimetri de înălţime. Fiecare îşi umple cu orez castronul, 
alegându-şi legumele ce-i plac mai bine. 

Rădăcinile de lotus şi de iarbă neagră, al căror miros pare 
atât de neplăcut Europenilor, sunt foarte apreciate de Ja- 
ponezi. 

Oamenii săraci nici nu mănâncă carne, dar în clasele bo- 
gate nu este rar ca o mică cantitate de carne de vacă sau 
de găină, tăiată în felii foarte subţiri şi fiartă cu legume, să 
fie servită la masă. 

Vara, când cāldura este în toiul ei, familia doarme două 
ore după masă, apoi stăpânul casei se duce la lucru şi se 
întoarce pe la cinci ore seara. Atunci se desbracă de hainele 
europene, cari sunt obligatorii în administraţiile publice şi în 
marile stabilimente de credit sau de comerţ, şi este foarte 
fericit de a-şi reluă costumul său naţional. 

Pe la ora 8 seara, toată familia face baie și apoi stă la 
masă. Cina este încă mai cumpătată ; ea se compune dintr'un 
castron de orez. 

La această hrană naţională şi obligatoare se adaugă în 
timpul verei, câtevă fructe de o calitate foarte mediocră în 
genere; numai pepenii verzi şi portocalele au un gust plăcut. 

Japonezii nu ştiu ce este lăcomia şi n'au nici cea mai mică 
noţiune de ceeace europenii numesc confort sau înlesnirile 
vieţii. 

Aceasta e una din principalele cauze ale puterii lor. Pen- 
tru ei chestiunile de bucătărie nu există. Ei pot vizită toate 
ţările globului terestru, fără a se preocupă de mâncarea ce 
vor găsi-o sosind la un birt, nici de patul unde vor petrece 
noaptea. Ei nu sunt pretenţioşi, ei se deprind foarte repede 
cu bucătăria chineză, coreeană, indiană, rusească, românea- 
scă ori franceză. 

Fiind deprinşi să doarmă pe rogojină, ei sunt scutiţi de 
grija necurmată a europeanului în călătorie, care se întreabă 
mereu dacă în hotelul unde are intenţiunea să tragă va 


găsi un pai bun. 
A. Vântul. 


MINISTERUL FINANȚELOR 
Direcţiunea Comptabilităţii generale a Statului și a datorie! publice. 


DATORIA PUBLICĂ 


Publicațiunea No. 50.196 din 20 Iulie 1910. 


A 15-a tragere la sorţia titlurilor de rentă 5%, amortibilă din 1903; 
împrumutul de 185.000.000 iei se va efectuă în ziua de 19 August (1 Sep- 
temvrie 1910) ora 10 dimineaţa, în sala specială a Ministerului finanțe- 
lor, conform dispoziţiunilor stabilite prin regulamentul publicat în «Mo: 
nitorul oficial» No. 245 din 7 Ianuarie 1906. 

La această tragere se vor amortiză titluri în valoare de 1.052.000 lei, 
în proporţia următoare: 


38 titluri ă 5.000 lei. ...... 190.000 lei 
127 3 .372:5004 pe 317.500 > 
311 P 1.000 po A a e 311.100 » 
467 so si 2 a eE 233.000 > 


J43 titluri în valoare nominală de: 1.052.000 lei. 
Publicul este rugat a asistà la tragere. 


Directorul compt. gen. a Ştatului şi a datoriei publice, 


DOBROVICI. 

Vârsta omului. 


După ce D-zeu făcù lumea cu toate ale ei, că doar nu-i lucru 
uşor să faci atâtea şi atâtea din nimic, Ziditorul începi a chemă 
înaintea sfintei sale feţe, toate vietăţile pământului şi a le ho- 
tări cât au de trăit în lume și cam ce rost au să aibă în ea. 

Incepi cu omul. 

— Tu, omule, care ești făptura cea mai aleasă a mânilor mele, 
ai să stăpânești lumea, ai să fii fericit și după moarte, dacă vei 
lucră numai binele, te voi face părtaş alăturea de mine, tuturor 
bunătăţilor cerești; tu ai să trăești 30 de ani. 

Omul, văzându-se așa de cinstit de ziditor, i se părù puţină. 
vârsta aceasta, rămase scârbit în gândul său, şi tăcu. 

Iacă vine la rând măgarul. 

— Tu, porunci D-zeu, ai să fii râsul copiilor, ai să ai urechi 
lungi, cap mare şi minte proastă, ai să mănânci rău, și ai să duci 
în spate cele mai grele poveri. Oamenii au să te bată, când vei 
fi îndărătnic, hulit ai să fii de toţi; totuşi vei trăi 50 de ani. 

— Dacă am să trag aşa canon, doamne, mi-i prea mult de 
trăit 50 de ani.; lasă-mă cu 30, că mi-i de-ajuns. 

— Doamne, se rugă omul, dâ-mi mie ce prisosește măgarului. 
Ziditorul ascultă ruga omului și-i dărui cei 20 de ani, de care se 
lepădase măgarul; dar pentru lăcomia lui îl potrivi el, cum știu 
în dumnezeeasca sa chibzuinţă. 

Veni rândul câinelui. 

—Tu ai să păzeşti casa omului de hoţi şi turmele lui de 
lupi. Vei ședeă în frig şi în ploaie: ai să fii cel mai credincios do- 
bitoc omului, te vei hrăni rău, vei roade oase și vei mâncă hoi- 
turi, şi ai să trăești 40 de ani. 

— Bunule, zise cânele, mi-e de-ajuns mie numai 20 de ani. 

Omul, care eră tot pe-acolo curios să vadă cât are să-i dea 
de trăit câinelui, ceri lui D-zeu să-i dăruească tot lui restul de 
ani de la câine. D-zeu nu se împotrivi şi-i dărui încă 20 ani; 
aveă dar de trăit, omul nostru 70 de ani. 

După ce rândui şi vârsta celorlalte dobitoace și fiare, iacă mai 
la urmă și momiţa. 

— Tu ai să trăeşti prin pustiuri, ai să te hrăneşti cu roadele 
copacilor din pădure, ai să te acaţi de crăcile pomilor, au să-ți 
fie dușmani toate dobitoacele, ai să dormi prin scorburile copa- 
cilor şi ai să te cerci să faci ce lucrează omul; el are să te 

prindă și are să dea copiilor să se joace cu tine şi ei au să te 
batjocorească, ai să aduci puţin'cu omul, şi ai să trăeşti 60 de ani. 

— Vai, Doamne! mi-s de-ajuns 30 de ani. 

Omul, care eră și el pe-acolo, să miră de nechibzueala lui 
D-zeu. Cum ? dobitoacelor, care nu puteau fi fericite ca el, le 
dăduse să trăească așa mult, şi lui numai 30 de ani? Ceru de la 
D-zeu să-i deă lui restul de ani până la 60 ce-i deduse momiţei. 

— Ai tăi să fie şi aceștia, dar să ai parte din rostul dobitoa- 
celor de la care ai cerut partea lor de vrâstă, şi se făcu nevăzut. 

Şi de atunci a rămas că omule adevărat om, până la 30 
ani. De la această vrâstă, îl înconjură copiii şi nevoele de luptă 
şi munceste ca un măgar până la 50 de ani. De aici încolo, până 
la 70 de ani, fiind greoiu, trudit şi istovit de muncă, șade mai 
mult pe lângă casă, de o păzeşte ca ş'un câne credincios, care 
păzeşte casa stăpânului, nemai putând munci şi uitând ce-a ştiut, 
De la 70 de ani înainte se joacă cu copiii, le face păpuși, se plim- 
blă cu ei, sufere obrăzniciile lor și ajunge până la suta de ani 
drept în mintea momiţii. 

Auzită de la Const. Alexa Mitocarui, din Bogdănești, care eră de 87 
ani.— Suceava. 

M. Lupescu. 


Zorleni.— Tutov 


Un esemplu de imitat. 
de |. M. RÂUREANU. 


Odată Șlirbeiu- Vodă oferi funcțiunea de procuror la Inalta 
Curte eminentului jurisconsult Constantin Bosianu. Acesta 
aminti însă Domnitorului că acea funcţiune nu eră vacantă. 
«Ba este, răspunse Vodă, fiinded sunt nemulțumil de cel 
Ce-0 ocupă acum.» 

Bosianu cunoștea destul de bine ce intrigi nedemne se 
urziseră în contra distinsului magistrat, (pe care Domnul, 
influențat de vorbele rele ale unora şi altora, se gândiă 
acum să-l înlălure) şi, în loc să caute a trage folos personal 
din aceă dispozițiune a lui Vodă, profită din contră de 
ocaziune ca să împedice o nedreptate, pe care Domnitorul 
eră s'o facă fără să știe. După ce aduse multe și întemeiate 
laude magistratului ameninţat în pozițiunea lui, Bosianu 
zise hotărât lui Vodă: 

— Mă iartă, Măria ta, dar mai de grabă aşi preferi să 
răcâi pământul cu unghiele, decât să intru îutr'o funcţiune 
atât de înaltă, umilind şi nedrepiățind astfel pe un om 
onest și de merit. 

Vodă-Ştirbeiu ținu seamă de observaţiunile lui Bosianu, și 
acesta îşi consideră purtarea atât de firească, încât uitase 
totul când procurorul află despre cele întâmplate şi veni 
să-i mulțumească. 

FABULE ILUSTRATE. 
Cocostârcul și Vulpea 


de 
G. Asachi. 


Cocostârcul călător 
La prânz de vulpe se chiamă; 


Dar în loc d'ospăt cu spor 
Pe disc lat găsește-o zeamă 

Limpede şi chiar lătură 

Fără vo dumicătură. 

Pasărea cu lungul plise, 

Vrând să mânce, toacă 'n disc, 

Osteneşte sărmănica 

Și nu "mghite mai nemica., 
7 MEN Ea 


Vulpea însă unde-atinge, 
Soarbe tot și 'n urmă linge. 
Cocostârcul supărat 

dstă fest wa uitat. 

pa 'nturnă vrând neplăcută 
Daună care-a pățit, 

Pe cea vulpe prefăcută 

La o masă a poftit. 

Vulpea vine chiar l'amează 
Si la vatrăamù s'aşează, 
Unde un miros priincios 
Minea vulpei prânz gustos, 
Dar bucate 
Delicate 
Vede 'nchise întrun vas 
Ce-i cu lung şi 'ngust grumaz, 
În el pliscul bine 'ncape 
Ca bucatele să pape; 
Dar căscatul vulpei bot 
Stă de prânz departe-un cot 
Deci cu foame şi ruşine 
Lighioaia-ni rămâne. 
l 
* * 
Cel ce vrea pe-un alt să 'nşele 
Dese suferă numai rele. 


Sfaturi pentru gospodine. 


Nu te turburà. 


De ce te turburi? Oare aceste turburări îți mic- 
şorează lucrul ? Iți dau mai multă putere? Te fac 
să fii mai veselă? Sau capeți un caracter mai po- 
trivit, sau o voinţă mai tare? Oare o inimă necă- 
jită va contribui să fie iubită mai mult decât cei 
cari te înconjoară? Ia seama! Dacă îţi faci de- 
prinderea să te turburi la fiecare nimicuri, acest 
obiceiu va deveni din ce în ce mai înrădăcinat în 
tine, te va face foarte nenorocită și vei ajunge să 
faci nelericiţi şi pe toţi cei din preajma ta. Se zice 
câte odată: vei suportă mai uşor o încercare grea, 
decât aceste mici frământări zilnice, cari îţi amă- 
răşte viaţa picătură cu picătură. 

Fiţi întotdeauna vesele, amabile, drăgălașe, și veţi 
vedeă că viaţa va fi mai uşoară chiar cu toate ne- 
voile sale. 


Elena M. Demetrescu. 
Directoarea şcoalei de menaj din Bucureşti 

Condiţiuni de admitere în diferite şcoli. 


1. Şcoale elementare de agricultură şi de viticultură. 


In şcoalele elementare se admit tineri absolvenţi ai cursului 
primar, urban sau rural, în vârstă de cel puţin 14 ani împliniţi. 

Cererile de admitere în şcoalele de agricultură se vor adresă 
în scris către diriginţii şcoalelor până în seara zilei de 5 Sept. 
Ele vor fi făcute pe părinţii sau tutorii candidaţilor şi vor tre- 
bui să arate atât profesiunea cât şi domiciliul lor. 

Cu cererea de înscriere se va înaintă: actul de naştere, actul 
de vaccină şi certificatul de clasele primare. 

Candidaţii cari vor dovedi că posedă o întindere de teren de 
cultură suficient spre a construi fondul unei gospodării se vor 
primi fără concurs. 

Dacă însă sunt mai mulţi candidaţi decât locuri vacante, a- 
tunci admiterea se va face după ordinea clasificaţiei notelor 
din certifiatele de absolvire, preferindu-se cei cu notele mai 
mari. La note egale se vor preferi cei mai robuşti. Și întrun 
caz şi într'altul, candidaţii trebue să fie deplin sănătoşi, robuşti 
şi fără nici un defect care i-ar împedică dela munca câmpului. 
Diriginţii şcoalelor elementare vor face singuri alegerea can- 
didaţilor. 

2. Școalele inferioare de agricultură. 


In şcoalele inferioare de agricultură se admit; 

a) absolvenţi ai şcoalei normale primare de învăţători, b) în- 
văţători normalişti, c) tineri cari au absolvit o şcoală elomen- 
tară de agricultură şi d) tineri cari au absolvit cursul primar, 
urban sau rural. 

Candidaţii aflați în această din urmă condiţie se vor alege- 
dintre fiii de săteni ăgricultori şi numai 10%/, din întregul efec- 
tiv al elevilor scoalei, vor putea fi copii ai căror părinţi nu sunt 
agricultori sau nu locuesc la sate. Oricare ar fl numărul can- 
didaţilor la admiterea in şcoală, se vor preferi mai întâiu cei 
cari se găsesc în condiţiunile arătate sub a, b, şi ce. Pentru 
locurile ce mai rămân libere se va ţine concurs între candidaţii 
aflaţi in condiţiunile de litera d. 


3. Șeoalele elementare de meserii. 


In şcolile elementare de meserii se primesc 2 categorii de elevi: 
elevi ordinari şi adulţi meseriaşi, admişi la cursurile practice 
temporale timp de 1—3 luni pe an. 

Admiterea de elevi ordinari se face la orice epocă a anului şi 
numai pentru anul I de studiu. 

Pot fi primiţi ca elevi ordinari absolvenţii cursului primar 
rural ori urban, având vârsta de 12 ani cel puţin. 

Cererile de admitere, scrise şi subscrise de însişi candidaţii, şi 
însoţite de actul de naştere, actul de vaccină şi certificatul de 
studiile făcute vor fi adresate dirigintelui școalei. 

Părinţii sau tutorii vor menţionă chiar pe aceste cereri numele 
şi pronumele lor, profesiunea şi domiciliul precum şi consimţi- 
mântul lor la cererea de înscriere şi vor semnă. 


4. Şcoalele inferioare de meserii. 


Condiţiunile de admitere sunt aceleaşi ca şi pentru şcoalele 
elementare. 

5. Ferme şi pepiniere. 

Cererile pentru admitere se vor adresa şefilor de pepiniere pen- 
tru pepiniere, sau administratorilor de ferme peutru fermele 
Studina şi Laza sau directorului dela şcoala centrală dela He- 
răstrău până la 24 August (1909). 

Condiţiunile de admitere sunt: a) să fie român fiu de sătean, 
b) să aibă vârsta de 16 ani cel mai puţin sau 25 cel mult; 
c) să fi absolvit cursul primar ; d) să fie sănătos şi de constituţie 
robust ; e) elevul dacă e major, sau părinţii ori tutorii dacă e 
minor, să subscrie un contract prin care se angajează să lucreze 
fără întrerupere în curs de 3 ani lucrările fermei sau pepinierei 
în condiţiunile regulamentului şcoalei. 

In ziua de 25 August, toţi aceia ce au făcut cereri se vor pre- 
zentă la cancelaria instituţiunii la care s'au adresat pentru exa- 
minarea lor fizică şi medicală. Cei admiși se vor prezentă la 
şcoală la 1 Septemvrie. 


6. Staţiunea sericicolă dela Cotroceni (Bucureşti). 


Şcoala începe la 15 Aprilie şi durează 50 de zile în fiecare an. 

Cererile de înscriere se adreseaxă dirigintelui acestei staţiuni, 
Candidaţii să fie fii de săteni şi absolvenţi ai şcoalelor primare; 
dar se primesc şi absolvenţi ai şcoalelor elementare de agricul- 
tură, 


La instituţiunile mai jos notate, sunt vacante locurile de 
elevi lucrători agricoli şi anume: 

La ferma model Studina din judeţul Romanați, pentru 27 
elevi lucrători agricoli. 

La ferma model Laza din judeţul Vaslui, pentru 15 elevi 
lucrători agricoli. 

La grădinile publice din Bucureşti, judeţul Ilfov, 4 elevi 
lucrători agricoli. 

La şcoala centrală de agricultură dela Herăstrău, 8 elevi 
lucrători agricoli. 

La pepiniera viticolă a Statului, Strehaia, din judeţul Me- 
hedinţi, 6 elevi lucrători agricoli. 


La pep. vit. Drăgăşani, jud. Vâlcea 6 elevi lucrăt. agr. 
>» > Goleştii-Badi > Muscel > > > 
> > Istrița > Buzău10 » > 3 
> » Petroasa » Buzău4 » > » 
3 > Petreşti > Putna 4 » > b 
> > > Paraclis Cotnari > laşi 6 > > > 
> ə v» Vişan >» laşi 10 > > b 

Invăţământul la aceste instituţiuui este mai mult practic, 
elevii lucrători fiind obligaţi a luă parte la toate lucrările 
din ferme sau pepiniere; noţiunile teoretice necesare se dar: 
elevilor numai în timpul iernei. 

La şcoala centrală de agricultură dela Herăstrău şi la fer- 
mele model, tinerii primesc instrucţiune practică agricolă; la 
grădinile publice o instrucțiune horticolă ; la pepinierele ls- 
triţa şi Vişan o instrucţiune pomologică, iar la celelalte pe- 
piniere o instrucţiune viticolă. 

Cererile pentru admitere ss vor trimite directorului şeoalei, 
pentru şcoala centrală de agricultură dola Herăstrău; ad- 
ministratorilor de ferme pentru fermele Studina şi Laza şi 
şefilor de pepiniere pentru pepinierele viticole până la 24 
August 1910. 

Condiţiunile de admitere sunt: 

a) Să fie român fiu de ţăran. 

b) Să aibă vârsta de 16 ani cel puţin sau 25 ani cel mult. 

c) Să fi absolvit cursul primar. 

d) Să fie sănătos şi de o constituţiune robustă. 

e) Lucrătorul, dacă este major, sau părinţii ori tutorii, dacă 
este minor, să subscrie un contract prin care lucrătorul este 
angajat să urmeze fără întrerupere în curs de 3 ani lucră- 
vile fermei sau pepinierei în condiţiunile regulamentului 
şcoalei. 

In ziua de 25 August 1910, toţi aceia cari au făcut cereri 
se vor prezentă la cancelaria instituţiunii la care s'au adresat. 

Dirigintele instituţiunii şi medicul respectiv ; vor alega pe 
cei mai apți, având în vedere desvoltarea fizică, inteligenţa 
şi etatea; se vor preferi totdeauna acei ce au făcut serviciul 
militar. Cei atinşi de boale contagioase nu se vor admite. 
Candidaţii admişi la medic, vor trece un examen oral din 
aritmetică, geometrie şi citire, înaintea unei comisiuni numită 
de minister după programul existent al şcoalelor primare. 

Lucrătorii admişi vor fi obligaţi să se prezinte la fermă 
sau la pepinieră în zina de 1 Septemvrie 1910, cunoscând 
că acei ce nu se vor prezentă cel mai târziu până la 10 Sep- 
temvrie, vor fi înlocuiţi de diriginte cu alţii cari să inde- 
plinească condiţiunile de admisibilitate. Se face excepţiune 
însă pentru cazurile de forţă majoră. 

La prezentarea în fermă sau în pepinieră, lucrătorii ad- 
mişi sunt obligaţi să aibă ca rufărie cel puţin 3 rânduri de 
schimburi, două ştergare, una căciulă, un cojoc şi o pereche 
de încălţăminte în stare bună. 

„ Dela intrarea lor în fermă sau în pepinieră, vor fi consi- 
deraţi ca lucrători permanenţi, plătiți din fondurile de ex- 
ploatare cu câte 30 (treizeci) lei pe lună din care: 18 lei 
se vor reţine de dirigintele fermei sau pepinierei pentru 
hrană şi îmbrăcăminte; 8 (opt) le: pe fiecare lună se vor 
consemnă la cassa de economie în parte pentru fiecare lu- 

crător, spre fructificare până la terminarea practicei com- 
plecte de 3 (trei) ani; iar 4 (patru) lei li se va remite direct 
pe fiecare lună. 

Sumele consemnate nu pot fi atacate în tot cursul celor 
trei ani de practică sub nici un motiv, ele fiind destinate a 
formă un fond global care să serve lucrătorului la ieşirea 
sa din fermă sau pepinieră, ca un mic capital de exploatare 
sau întreprindere. Fac excepţiune dela această dispoziţiune, 
cazurile de deces sau infirmitate permanentă. 

Deosebit de avantagiul ce au lucrătorii agricoli de a ieşi 
după trei ani cu un mic capital de exploatare, ori întreprin- 
dere, mai au dreptul la serviciul militar cu termen redus, 
conform deciziunei Ministerului Instrucţiunei şi al Cultelor 
sub No. 34.822 inserată în «Monitorul Oficial», No. 44 din 
27 Maiu 1909, la pagina No. 1.753, coloana Ilia prin care 
echivalează studiile ce se predau la pepinierele viticole, po- 
mologice, grădinele pubiice şi fermele Statului, cu studiile 
ce s9 fac la şcolile elementare de agricultură dependinte de 
acel minister, care au dreptul la serviciul militar cu termen 
redus. 

Lucrătorii agricoli, pentru abateri grave dela dispoziţiunile 
regulamentului şcoalei, vor fi eliminaţi, iar eliminarea aduce 
după sine perderea dreptului la jumătote din sumele con- 
semnate, care se va întrebuinţă în folosul îmbunătăţirii şeoa- 
lei instituţiunei; cealaltă jumătate se va remite lucrătorului 
eliminat. 


Satul Dâlbociţa-Mehedinţi. 


a 


Mergând din T.-Severin spre Nord-Est, trei ore şi jumătate 
cu trăsura, intri în Dâlbociţa, sat situat la poalele munţilor. 
E cuprins între dealuri de o înălţime uriaşe. Prin mijlocul satului 
curge râul Coşuştea, care în urmele sale spune, par'că cum un 
Sf. Nicodem s'a încercat acum câtevă sute de ani, să zidească o 
biserică, mai sus de pe valea unui râu. Şi nefiindu-i hotărit de 
Dumnezeu ca să o zidească, aci a trecut la Baia şi deaci la Tis- 
mana-Gorj. Ruinele acestui început de biserică se văd şi azi. 

Satul Dâlbociţa e compus din 164 case făcute mai toate din 
bârne de lemn şi acoperite cu scânduri de ştejar ori fag, mai rar 
cu şindrilă, 

Intreaga populaţiune se ridică cam la 550 şi mai bine de 
locuitori, toţi Români moşneni. Mare parte ştiu carte şi de lao 
vreme încoace au început a înţelege rostul cărţii pentru băeţi, 
însă nu le vine a înţelege de ce să-şi trimită şi fetelela şcoală. 
Sunt foarte muncitori, însă pământul nu-i tocmai ajută fiind 
cam nisipos. Când anii sunt ploioşi, apoi atunci fac din belșug 
pentru casă și mai şi vând. Cultivă mult grâu, porumbul şi cartofi; 
pe acestia din urmă, datorită exemplului luat de la învățătorul 
loeal care cultivă foarte mult această plantă. 

De unde înainte acest sat păreà a fi o paragină acuma e cu totul 
schimbat. Nu găseşti casii de gospodar ca să nu aibă o mică 
grădiniță unde-şi cultivă zarzavatul necesar pentru casă. In tim- 
pul verii, satul par'că e un raiu: grădini cu tot felul de pomi, 

ine îngrijiţi, grădini de zarzavaturi şi pe alocurea și flori de 
grădină ce înfrumusețează și mai mult aspectul satului. Călătorul 
care a trecut prin acest sat nu se poate să nu fi admirat această 
frumuseţe. Grădina școalei e splendidă, nu glumă. 

Cu toate acestea tot mai e de făcut cevă în acest sat: dealu- 
rile fiind despuiate, în mare parte, de păduri, din pricina var- 
niţilor, apa ploilor a săpat mult coastele dealurilor şi nu par 
aşă frumoase. Dacă autoritatea administrativă din acost sat ar 
pune mai multă stăruinţă, s'ar puteă împăduri cu mare uşurinţă, 
prin sădire de salcâmi. Mulţi dintre săteni au încercat, însă ce 
folos dacă nemiloasele capre îi distrug rozându-i. Să sperăm că 
se va face și aceasta cu timpul. 

De câţivă ani s'a pus în lucrare un frumos locaș de biserică, 
cum nu se mai află altul prin împrejuirimi. 

Şcoala e local propriu al învățătorului, dăruit gratis spre a 
servi pentru luminarea copiilor sătenilor, până ce vor puteă să-şi 
facă un local anume pentru şcoală. 

Banca, înfiinţată de curând, a dat frumoase roade. 

A desvoltat gustul în tinerime cât şi în cei bătrâni, de a eco- 
nomis} pentru zilele negre. Suma depusă de tineri dela 15—26 ani, 
se ridică peste 6.000 lei, iar întregul capital trece peste 17.000. 
Un capital colosal pentru un sat ca Dâlbociţa. Aceasta se da- 
totale în mare parte conducătorului care e tot învățătorul 
ocal. 

Dimitrie Niculeseu. 


Invăţător, Crainici-Mehedinţi. 


MINISTERUL FINANȚELOR 


Direcţiunea contabilităţii generale a Statului și a datoriei publice. 


DATORIA PUBLICĂ. 


Tablou de numerile titlurilor de rentă 4, amortibilă 
din 1896, împrumutul de 90.000.000 lei, ieşite la sorți la 
tragerea dela 19 Iulie (1 August) 1910. 


Valoare nominală 652.000. A 28 tragere. 


33 titluri a 5.000 lei 


69096 
69169 
69271 


| | 
64977 | 65180 | 65311 | 65871 | 66570 | 66934 | 67512 | 68307 | 68585; 68860 
65003 | 61220 | 658368 | 65977 | 66742 | 67091 | 67588 | 68367 | 68692 | 69066 
65091 | 65238 | 65712 | 66356 | 66761 | 67245 | 68214 | 68530 | 68732 69085 

78 titluri a 2.500 lei. 


| 
61026| 62161| 63231| 64635 
61081| 62587 | 63301 
61107| 62617 | 63386 
61234| 6267£| 63610 


58782] 59867 
58920] 60002 
58988| 90281 
59333| 60700 


55558] 50640] 57366 57844] 
55577| 56852! 57400| 58019 
5563b| 56891| 57590! 58061 
55834| 57088! 67608! 58118 
56232] 57092] 57684] 58221| 69349] 60732] 61445] 62781 | 64050 
56443| 57127, 5'7'109| 58245| 59601| 60839! 61529| 6295: | 64292 
56453 57340 57839| 58542 39789| 60991| 61591| 6299 | 64445 


194 titluri a 1.000 lei. 
| | | | 


33468 36178[37643|39910|43434 45707|47620|50007|51663 
33481|36219|37674 3993248974 45710[47676/00013|91676 
33537|36247|37689|39965|44302 45815/48050.50246/51704 
33834/36327|3'7835140074|4456545890|48052.50273|51776 
33962|36398|37869|40253|44592|46008/48292 50301|52198 
34316/76538|37946|40506|44599| 46152/48468 50577/52340 
3435436607/8381 14|40903|44757|46550/48612 50726/52342 
34453/36862|38776|41312/44799|45742|48613/50775/52627 
34555/36927/38881|41644/44818|46963|49129150894/52739 
34568/36966/38885|41713|44824|47170|49164/51037/52847 
34637/37082|39126|41979|44998|47192|49234/51046/52849 
35604|37103|39220|42356|/43011|4723149640|51110|33033 
35977|37185|39542|49644|45297147270 49823151130153193 
36028|37489/39740|4332545343|1736849861|51320,53204 
36092|37495|39791|43596/45477|47481|49881|51407|53258 
36095|3'7521|39907|43814/45629|47487|49699|51519|33453 


196 titluri a 500 lei. 


54285 54844 
54343| 54845 
54483! 54905 
54555] 55247 
54642] 55412 
54601| 55528 
54842| 55554 


] 


27116 
21192 
27341 
27587 
27757 
27936 
28113 
28156 
28437 
29031 


29906 
30024 
30212 
30361 
30467 
30497 
30784 
30908 
31005 
31420 
2920531526 
29360/31590 
29447/31650 
29472/31659 
29759131923 
29871/31944 


31980 
32270 
32358 
32459 
32484 
32643 
32711 
32754 
32757 
32848 
33051 
33146 
33323 
33345 
33384 
33400 


53616 
53675 


[24479 


10837] 13214| 15590 
10870| 13256| 15423 
10925| 13341] 16485 


2495 
2554 
2586 


4913| 6811 
5164| 6823 
5264| 6975 


8757 
8832 
8950 


18429 
18514 
18645 


19190 
19420 
19446 


2110722717 
21126/22813 
21272/22938 


24918 
25038 
25264 


2676 
2693 
3675 
3684 
3687 
4069 
4174 


5313, 6995 
5494| 7245 
5788| 7578 
6181| 7691 
6193| 7819 
6202; 7909 
6351| 8265 
4315| 6404| 8402 

4334| 6493| 8533 
1847| 4630| 6495| 8564 


19531 
19630 
19814 
19903 
20035 
20113 
20246 
20275 
20690 
20780 


9032 
9352 
9446 
9989 
10095 
10171 
10230 
10258 
10352 
10409 


10949| 13441| 16553 
10944| 13563| 16747 
11038! 13685| 16773 
11151] 14021| 17268 
11253| 14061] 17291 
11481] 14403| 17485 
11696| 14845] 17511 
19571| 14850| 11968 
12771| 14852] 18121 
12903| 15063| 18154| 19034 
2008| 4650| 6548| 8630| 10442| 12957] 15070 18274| 19153|20931|22331|24282/26602 
2119| 4690| 6632| 8691| 10825] 13103| 15367| 18342] 19186| 20941|22521|24457|26788 


Plata acestor titluri, purtând cuponul No. 30-din 1 Maiu 1911 şi ur- 
mătoarele, precum şi plata cuponului No. 29 din 1 Noemvrie 1910, se va 
face cu începere dela 1 Noemvrie 1910: 

In România : la Cassieria Centrală în București şi la administraţiunile 
financiare în judeţe; 

In Berlin: la Direction der Disconto-Gesellschaft și la d. S. Bleichroder; 
Frankfurt p/M: la Direction der Disconto-Geselischait ; 

Paris: la Comptoir National d'Escompte de Paris; 
Bruxelles : la Banque de Bruxelies şi la Deutsche Bank; 
Anvers: la Banque Centrale Anversoise. 


18757 
18776 
18823 
18832 
18857 
18942 
18954 
18990 
19015 


2133422976 25632 
21346/23014 25676 
21371/23020 25682 
21420|23296 26036 
21660/23328 26034 
21664/23742 26266 
21741|23775 26293 
21958|23878|26465 
22037|24017|26534 
22090|24.149|26584 


> 
b 
» 

PĂRERI ȘI PROPUNERI. 


Corurile bisericești la sate. 


Cu toţi ştim că astăzi nu mai există în sufletul Ro>mânului aceă 
înaltă credinţă ce eră odinioară la strâmoşii noştri. 

Astăzi nu mai vezi bisericile pline de credincioşi, ci în zilele 
de mare sărbătoare nu e mare mirare când intri într'o biserică 
şi vezi câte 2—3 femai bătrâne în câte un colţ a biserici. 

Mijlocul da a-l face să mai calce la bizorică e numi atunci, 
când ştie el că ducindu:se acolo o să-și audă copilul cântând 
teumos şi atunci simte în sufletul lui o mare mulţumire caro 
îl face să-şi aducă aminte də D-zeu tatil şi sii aduci mulţumiri, 
prin rugăciuni. 

Prin urmare corul bisericese e un mijloc de a face pe sătean 
să mai deschidă uşile biserici. 

Prin corurile şcolare bisericeşti putem întru câtvă face pe 
români să mai vie pe la biserică, să-şi mai aducă aminte de 
Dumnezeu. Cu câtă greutate oaro se pot formă aceste coruri şi 
cât are de suferit un învăţător, până când răușeste să-şi poată 
formà un cor, care să poată cântă la biserică! 

De aceea corurile bisericești la sate sunt aşă de puţine şi prin 
multe părți, de loc; de acest motiv învățătorii nu pot niciodată 
a-şi vedeă cu adevărat rodul muncei lor depuse, absolut fără nici 
un sfârşit. 

De 3 ani, de când muncesc în satul meu să formez un cor, și 
abia abia am ajuns să formez un cor bisericesc pe 2 voci, frecuen- 
tat de 40 copii corişti. 

Cu mult mai bine ar fi atunci, când şi comuna s'ar gândi a 
văsplăti munca invăţătoruluii după merit şi în acest caz, o mică 
subvenție corală pentru învăţător şi coriști ar face ca corurile 
iufiinţate să ajungă desăvârşite; iar numărul lor să se înmulțească 

Eugen Dimitriu 
Invăț. Orăşeni-Curteşti, Botoşani. 


Publicaţiuni. 


— Ministerul Domeniilor având în depozit o cantitate însemnată 
de pește sărat de diverse specii din recolta anului curent, 
aduce la cunoştinţa prefecturilor, primăriilor comunelor urbane 
și rurale precum şi proprietarilor cari ar aveă nevoe de acest, 
aliment, că pot face comenzile direct Administraţiilor pescăriilor 
Statului, din Galaţi sau Brăila, cari le vor satistace imediat cere- 
iile măsura posibilităţei. 


— Eforia Spitaleor Civile din Bucureşti, aduce la cunoştinţa, 
celor ce au dreptul a fi uumiţi preoţi, că preotul de preot paroh 
la. biserica de pe proprietatea sa Drăcșani, comuna Drăcşenei, 
judeţul 'Ielorman, este vacant şi că acest post este platit în con- 
formitate cu legea clerului mirean. 

Aimatorii de a ocupă acest post urmează să facă cerere la Eforie, 
pe lângă care vor alătură și ceteficatele de studiele ce au få- 
cut, 

Invăţătura în Franţa. 


In toate țările lumea se preocupă de numărul neștiu- 
torilor de carte și se ieau felurite măsuri, ca el să se 
uşureze din ce în ce. 

Chestiunea, fără îndoială, este aceea de a şti bine a- 
cest număr de analfabeți. Pentru aceasta, informaţiuni 
preţioase se pot dobândi cu ocazia recrutării. 

lata de curiozitate, constatările din departamentul Se- 
nei — unde se află de sigur mai multă lume cu știință 
de carte din toata ţara. 

La recrutarea din 1908: 
din 25.556 recruți s'au găsit 167 cari nu știu scri şi ceti, 

156 cari ştiu numai ceti, 
2302 cari știu să citi şi scri, 
20.115 cu cursuri primare su- 
perioare, restul cu studii mai înalte. 

La recrutarea din 1909: 
din 25.899 recruți s'a gasit 1go cari nu știu scri și ceti, 

158 cari știu numai scri și ceti, 
3503 cari știu și scri şi ceti, 
19.253 cu studii primare super. 

E ciudat cum a crescut dela un an la altul numărul 

neștiutorilor de carte. 


Scrişoare către Redacţie. 


Vă dorim multe zile de anul nov, pacinice şi mulţi ani noi rodnici. 
Pentru Comitetul Societăţii de lectură <Petru Maio». Budapesta, 


Sabin Conţianu, preşedinte. Sabin D. Opreanu, secretar. 


Li ciga iunis 

— In ziua de 18 August 1910, ora 10'/, a. m, se va ține la Efo- 
rie, B-dul Elisabeta, licitaţie publică cu oferte închise pentru 
darea în îndreprindere a lucrărilor de repararea împrejmuiriei 
curţei M-rei din Sinaia, precum şi adâncirea unui gard de sår- 
mă la intrare. 

Devizul fiind în sumă de lei 1.645 bani 65. 

Supra oferte şi oferte condiţionale nu se primesc. 

Condiţiunile, planul și devizul se pot vedea la Serv. Domenial, 
în toate zilele de lucru între orele 10'/,— 12'/-a. m. 

Inştiințarea școalei normale a societății pentru înv, Pop. Român. 


Se aduce la cunoştinţă că la școala rormală a Societăţii 
pentru înv. pop. român din București sunt vacante 38 locuri 
pentru anul şcolar 1910 — 1911. 

Din aceste locuri, 33 sunt pentru clasa I-a, iar 5 sunt pentru 
clasa IV-a. 

Cererile de înscriere se vor adresă direcţiunii şcoalei până la 
31 August a. c., cel mai târziu; iar examenul de admitere începe 
în ziua de 1 Septemvrie a. c. 

In ori-ce cerere de înscriere la concurs, se va specifică dacă 
aspirantul candidează pentru un loc de bursă sau de solvă şi va 
fi însoţită de următoarele acte: 

Pentru clasa Lia: 


1) Extractul de naştere, din care să se constate că aspirantul 


are vârsta între 79 — 77 ani împliniţi. 

2) Actul de vacoină, sau dovadă că a zăcut de vărsat. 

3) Un certificat al Primăriei locale, prin care să se dovedească 
calitatea de fiu de Român. 

4) Certificatul de absolvire a unei școli primare urbane sau a 
unei şcoli rurale complecte. 

5) Un certificat că a avut o purtare exemplară, liberat pe hârtie 
netimbrată de direcţiunea școalei unde a absolvit cursul primar. 

Dacă aspirantul candidează pentru bursă, la actele de mai sus 
va mai adogă şi următoarele: 

1) Un certificat al perceptorului fiscal respectiv, prin care să 
se arate amănunţit dările ce le plăteşte reprezentantul legal al aspi- 
vantului către stat, judeţ şi comună. 

Acest certificat trebue vizat de adiministraţia financiară res- 
pective. 

2) Un certificat alprimăriei locale, prin care să se arate amănun- 
țit: numărul copiilor şi vârsta fiiecăruia cum şi averea pe care 
o posedă reprezentantul legal al copilului. 

Aspiranţii pentru clasa ]V-a vor anexă la cercre următoarele 
acte: 

1) Extractul de naştere, din care să se constate că n'autrecut 
de 19 ani, în momentul începerii concursului. 

2) Actul de vaccină sau dovadă că au zăcut de vărsat. 

3) Actul prin care să se dovedească calitatea de fiu de Român. 

4) Certificatul de absolvire a 4 clase gimnaziale, sau a primelor 
clase de liceu. 

5) Certificatul de bună purtare, liberat pe hârtie timbrată de 
direcţiunea gimnaziului sau a liceului unde candidatul a urmat 
cursurile. 

De asemenea se mai aduce la cunoştinţă că, în conformitate cu 
articolul 9 din regulamentul de administrare interioară a şcoalelor 
normale, se pot acordă dispense de vârstă cel mult până la 6 
luni în plus de direcţiunea şcoalei. 

Dispense în minus nu se acordă. 


a a e 

„STEHUn“ 


Societatea «Steaua» lucrează pentru întinde- 
rea învăţăturii în popor, prin tipărirea şi răs- 
pândirea de scrieri şi publicaţii morale, pa- 
triotice şi de folos practic, şi, pentru împiedeca- 
rea, prin toate mijloacele legiuite, a răspândirii de scrieri şi 
publicaţii imorale, sau cu tendinţe contrarii statului şi ideii na- 
tionale române. 


In acest scop publică şi o bibliotecă populară, din care au apărut până 
acum următoarele cărticele a câte 20 de bani: 

No. 1. Din fara Basarabilor, de G. Coşbuc — un reznmat al Istoriel 
noastre naţionale, dela colonizarea Dacilor până la Răsboiul pentru neatâr- 
nare din 1877—78. 

No. 2. Foloasele învățăturii, de P. Dulfa—o descriere a stării de azi a 
sătenilor noştri în asemănare cu a celor din ţările apusene şi mijloacele 
de îndreptare. 

No. 3. Minunea vieții şi cheia lumii, de Th. D. Speranţia—o povestire 
morală și instructivă. 

No. 4. Grădina de legume, de Ioan Hăseganu—tratat de grădinărie. 

No. 5. Medicul poporului, partea I, de Dr. I. Felix — poveţe practice 
de higienă. 

No. 6. Avem cu ce să me mândrim, de T. Duţescn-lDaţa — spicuiri din 
Istoria și literatura naţională, cu indemnuri pentru săteni la învăţătură. 

No. 7. Medicul poporului, partea Ii, de Dr. I. Felix — poveţe pentra 
păstrarea gănătăţii. 

No. 8. Biserica Ortodoxă Română, de I. Michălcescu și Victor Paiu— 
pa il asupra slujbei bisericești şi a picturilor murale din Biserică. 

No. 9. Ştefan-cel-Mare, de Alex. Lepăduatu — povestire populară a fap- 
telor şi răsboaielor purtate de Marele Domn al Moldovei. 

No. 10. Ce se poate învăţă dela um drum lung, de Dr. I. Simionescu— 
povestiri însoţite de exemple din viaţa sătenilor din ţări străine, spre a fo- 
losi ca pilde țăranilor noştri. 

No. 11. Comoara Dorobanțului, de Mihail Sadoveanu —pildă despre un 
om rău nărăvit şi stricat din pricina beţiei. care, în urma unor întâmplări, 
s'a îndreptat pe calea cea bună, devenind un gospodar de frunte în satul său. 

No. 12. La Răscruci, de 1. Slavici —povestire morală cu pilde cum tre- 
bue să se poarte omul in societate şi cum să iubească pe Dumnezeu. 

No. 13. Domnul Tudor din Vlădimiri, de N. Iorga —schiţă biografioă 
amănunţită despre Tudor Vladimirescu. 

No. 14. Pământul şi Jara noastră, de Aldom—o schiţă geografică și 
economică a României. 

No. 15. Românii de peste Carpaţi, de I. Russu Șirlanu—studiu statistia. 

No. 16. Romanii şi Dacii, de Dr. 1. Lupaş-— povestire populară, despre 
luptele dintre Romani şi Daci şi despre obârșia şi alcătuirea poporului ro- 
mânesc. 

No. 17. Satul Griviţa, de N. Rădulesca-Niger—poveţe despre agricultura 
şi gospodăria sătenilor. 

No. 18. Cum ne putem ferì de boalele molipsitoare, de Doctoral Ure- 
chiă—lămuriri şi sfaturi folositoare şi trebuitoare tuturor pentru buna Ingri- 
jire gi păstrare a sănătăţii. 

s No, 19. Superstiținnile păgubitoare ale poporului nostru, de George 
ogbuc. 
o. 20. Antim Ivireanul, de N. Dobrescu—schiţă despre viața acestul 
T care a fost unul din cei mai însemnați, de cari am avut parte în 
recu 

Societatea a scos și următoarele 5 tablouri în culori, executate artistic pe 

hârtie oromo: 

Bani 

Portretul M. S. Regelui Romania. . . e . . . . 0.50. 
n „« s» Reginei României. ..... . . 0.50. 

E A. S. R. Principelui Ferdinand » . . . 0.50. 
n» p Pincipesei Maria . ... . . .0.50. 


” Imi Ștefan cel Mare. Domnul Moldovei.. . . 0.50. 


Administraţia publicațiunilor este la librăria C. Sfetea, Bucureşti, piaţa 
Sf. Gheorghe, iar pentru cererile de înscriere ca membri,a se adresă d-lui 
Sp. Haret, Bucureşti, str. Verde. 


Cotizaţia este de cel puţin doi lei pe an, iar pentru învăţători, 
er he rurali și săteni, de cel puţin unz leu pe an. Fie-care mem- 

ru este îndatorat ca, în cel d'întâiu an după primirea sa, să facă 
a se primi în Societate cel puţin alţi doi membri noi. 


In schimb fiecare membru primeşte câte un exemplar din cărticelele sana 
tablourile publicate de societate anual. 


Comitetul : Preşedinte, lon Kalinderu, Membru al Academiei Ro- 
mâne.— Vice-preşedinte, Sava Somănescu, mare proprietar, fost senator.— 
Administrator şi casier, Spiru C. Haret, Ministru, profesor univer- 
sitar. — Secretar, Conste Banu, profesor secundar, fost inspector şco- 
dar. — Membrii: Petre Gârboviceanu, Administrator al Casei Sf, 
Biserici Autocefale Ortodoze Române, profesor la Seminarul Central 
şi Director al Şc. Normale a Societății pentru învățătura poporului 
român ; I. Dimitrescu Procopie, senator, Primar al Capitalei; M. 
Vlădescu, fost Ministru, profesor universitar; Cristu S. Negoescu, fost ad- 
ministrator al Casei Şcoalelor, profesor secundar; Pompiliu Eliade, pro- 
fesor universitar.— Cenzori, Const. Alimăneşteanu, înginer de mine; Preotul 
sconom Const. Ionescu, profesor secundar; Const. Alexandrescu, institutor, 


Membrii înscriși și cotizaţiuni plătite (urmare). 

Atanase Popescu Str. Frumoasă 15. (Brăila), ? lei; George Em. Manolescu 
(Gherghița), 2 lei; Octavian Dan (Gherghița), 2 lei; N. Statue (Gher- 
ghiţa), 2 lei; P. Georgescu (Gherghița), 2 lei; IL Gatingher (Gherghița), 
2 lei; Gh, Indăchescu (Gherghița), 2 lei; I. Greeescu (Gherghița), 1 leu; 
C. Pofisteanu (Gherghița), 1 leu; Ilie Constantinescu (Gherghița), 1 leu; 
M. Stănescu (Gherghița), 1 leu; Alexandru Teodorescu (Gherghița). 1 
leu; Ion I. Bădulescu (Gherghița), 1 leu; Vasile Marcu (Gherghița 1 leu; 
D-tru Ion Ionescu (Gherghița), 1 leu; Nae C. Dumitru (Gherghița), 1 
leu; Gh. Frică (Gherghița), 1 leu; Tudorache Dumitru (Gherghița), 1 leu; 
Alexandru Cristea (Gherghifa), 1 leu ; Stefan T. Vasile (Gherghița), 1 
leu; Ion Popa Dumitru (Gherghița), 1 leu: Gh Naciovici (Gherghița), 1 
leu; Gagrilă Neagu (Gherghița), 1 leu; Ioniță Nicolae (Gherghița), 1 leu; 
Eremia Oprea (Gherghița), 1 leu; Stoian Panait (Gherghița), 1 leu; Mi- 
halache Dinu (Gherghița), 1 leu; Zamfir Vlad (Gherghița), 1 leu; lor 
Drăghici (Gherghița), 1 leu; Bucur Constantin (Drăghici), 1 lau; Nås- 
tase Constantin (Gherghița), 1 leu; Vasile Nicui:escu (Giurgiu, Calea Bu- 
cureşti 9), 2 lei; V. Târnâcop (Tarnavele, Vlaşca), 2 lei; N. Rădulescu 
(Flămânda), 1 leu; Cristea Ionescu (Cucuruzu), 1 leu;. Alexandru Mari- 
nescu (Scurtu-Drăcești), 1 leu; Tin. F. Dumitrescu (Mihăleşii), 1 leu; Th. 
S. Popescu-Pietroşani (Pietroșani), 1 leu; R. Begnescu (Pietrile), 1 leu; 
I. Tecuceanu (Gălăţeni), 1 leu; loan D. Dragomir (Arsache Bălării), 1 
leu; V. Stănescu (Frăsinet). 1 leu; M. Ionescu (Târgdesus), 1 leu; lord. 
Sachelarescu (Ad. Copăceni), 1 leu; Dumitru State (Popeşti), 1 leu; Gh. 
D. Pătraşcu (Chiriacu), 1 leu; St Popescu (Tămăşeşti), 1 leu; Alexan- 
dru Pavelescu (Stoenești), 1 lèu; St. Velculescu (Crevenicu), 1 leu; Fi- 
lip Iliescu (Căzăneşti), 1 leu; M. Popescu (Arsache), 1 leu; D. Măgu- 
reanu (Gogoşari), 1 leu; M. Țăranu (str. Pine. Nicolae, 4), 1 leu; A. S. 
Mareş (Copaciu), 1 leu. 

(Va urmă). 


PURGE 


CU RENUME UNIVERSAL. Recomandat de medici în toată lumea pentru 

adulți şi copii cât de mici. De o eficacitate absolut sigură, singurul con- 

tra constipațiunei, congestiunei şi migrenei. Placut la gust, nu produce 
colici şi n'are efecte rele asupra organismului. 


Cel mai economic, cutia cu 25 purgative Lei 1.50 === 


Rugăm a se refuza P U R G E N inscripție, căci sunt 


pastilele cari nu falşe, vutămătoare 
vor aveă această bd B Å Y E R + şi produc colici. 


P ENI > ÎL, II DE N BE ErCI 
Bucureşti = 

Str. Lipsoani, E. == 

(Dela 1 August: Str, Smârdan, 15) 


Singurul magasin special 
cu 


JUCĂRII DE COPII 


Obiecte frumoase şi durabile cu preţurile cele 
mai ieftine, 


mare deposit de ariicole de: 


Păcăleală. Farse, și Surprise, Aparate 
surprinzătoare de Scamatorii. 


THE BANK OF ROUMANIA, LIMITED „NAŢIONALA“ 


Capitai Lire sterline 800.000 deplin! SOCIETATE GENERALĂ DE ASIGURARE, BUGUREŞTI 
vărsat. Sediul Londra. Sucursala Bu-| Capital în acțiuni intreg vărsat în 


curești. aun. E. e Lei 2.000.000 
Comitetul central: la Londra |Fonduri de regervă 

Lachlan Vach n!osh late, » compuse din prime 

0. i Gonehoen » și daune. . .. . » 53.956.688.78 

Vicontele Duncannon .. e Idem format din capi- 

E. W. Bohary si n tal gi alte rezerve » 1.075.842 âQ 


Robert lamiltou Lung » Total în aur Lei 7.052.031 3Ă 


Vemetre de Frank .. + Ciena Daune plătite. . . . Lei 33.000.090 
P. Navile.. . . ... Paris Vice-preşedinute A. Bălcuiana, 
Ad Vernas. .... . n Dir. general E. Grinwald. 
A : C. A. Stolz „NAȚIONALA“ asigură contra im- 
Directori : ! R. E. Goodwin, cediului. a idine»; contra riscu- 


` -$ ali lui pierderii valorilor. Asigurăriie 

Suez PR aloe Kalipderi, Lemeiro pentru viaţă sunt primite ìn toata 

$ > | combinațiunile obişnuite ca: «cas de 

e ' moarte, supravieţuire,zeatregirentă». 

alo] nocial: | Sediul scala în TAN Soe. din str. 

Londra 7 Creta Winchesterstreet | Doamnei No 12, Bucureşti. Raprea- 

Fuoureala: Buc reşti, Piaţa sf. Gheor ' generală în Buc. str. Smârdan No 4 
găe. i Agenţii in toat: oraşele din țară. 

CREMA. PUDRA SI SĂPUN „FLORA“ 


nu se vând decât în embalagiul original arătat aci (un sfert din må- 
rimea naturală) şi cu urmatoarele prețuri: 


Crema lei 1.50—Pudră lei 2—Săpun lei 1.25 


esul D-y. ca neveritabile dacă vi s'ar oferi aceste 
preparate în cantilăji mai 
mici sau altfel decåt în 
embalagiul original aci 
arâlal şi cu etichetele 
pentinse. 


“Ponte iz HN 
OUDRE LORE DA 
O Pora 


Crema şi Pudra «FLORA: se pot iìntrebuințà fără grijă cât de mul 
timp, acest fapt e stabilit oficial de institutul de Chimie al Statului, care 
a constatat la 12 Septembrie sub No. 1.110,că: «Crema şi Pudra «Flora» 
nu conțin substanțe tozice sau de ucele curi prinir'o întrebuințare în- 
delungată pot vălămă sănătatea» - Pomada de păr «Flora» neîntre- 
cută pentru îngrijirea raţională şi higienică a părului; Borcan mare lei 2.50, 
mic lei 1.75— Capilogen «Flora» (apă de păr), curăță mâtreața după 
câte-vă intrebuinţări; Sticla mare lei 3.25, mică lei 2.60— La nemulţu- 
mire să restitue ocoatul pentru oricare din aceste preparate. 


Unul din cele 
Xemoferul Jteanu mai puternice 
reconstituante aie corpului slăbit, mă- 
Pectosin Tteanu reşte greutatea corpului şi redă pofta de 
Ă ş mâncare perdută, suveran pentru a com: 
vindecă tusea cea mai re- bate anemia, lipsa sângelui, clorosa, 
belă şi e preparatul cel mai debilitalea generală, dispepsia, con- 
raţional pentru a trată cu stipația, Leucorea (poală albă la femei) 
succes bronpitele acute și Histeria, Neurastenia, Amejelile, Slå- 
crenice, tuse cenvulsivă birea memoriei, Limfatismul, etc. He- 
(măgărească ), emfisemul meferul lteanu este autorizat de Onor. 
pulmonar etc. Sticla lei 3.— Censiliul Sanitar Superior şi recomandat 
La Droguerii şi farmacii. de eminenţii noştrii medici Prof. dr. Bal- 
clia, Prof. dr. Leonte, Prof. dr. Negel 
(laşi) şi alţii, după experienţele îndelun- 
Rae A ulei 4. — 
La Drogueni şi farmacii. 
=] 


durerile de cap, mi- 
Nevralgiile cele mai. rebele srera- durerile reu- 
—matismului acut, articular lumbago, durerile de dipti cele 
mai tari, mai ales nevralgice, precum şi ori-ce dureri 
provenite din răceală sunt combătute cu deplin succes 
prin întrebuințarea 
= Pastilelor Nevralgine Jurist 
Aprebatede Consilhul Sanitar Superior. Preţul unui 
flacon Lei 2.50, o dosă 50 bani. La Droguerii şi F armacii, 

